ສິລະປະ ຈິດຕະກຳ “ແຮງບັນດານໃຈ ຈາກຕາເວັນອອກ” - ຂ່າວພາບຫວຽດນາມ\n20/05/2018 17:19 GMT+7 0\nການພັດທະນາທີ່ເຂັ້ມແຂງ, ໃນການຄົ້ນຫາ ເນື້ອແທ້ຂອງ ຄວາມ ສະບາຍໃຈ, ຄວາມຢູ່ເຢັນເປັນສຸກ... ແມ່ນສິ່ງທີ່ ບັນດາ ນັກຈິດຕະກອນ ຜູ້ມີຊື່ສຽງ ຢູ່ ພາກໃຕ້ ຫວຽດນາມ ໄລຍະ 1954-1975 ສະແດງໃຫ້ເຫັນ ຜ່ານພາບແຕ້ມ ຂອງ ເຂົາເຈົ້າ. ຫວ່າງມໍ່ໆ ນີ້, ງານວາງສະແດງ ພາບແຕ້ມ ທີ່ໃສ່ຊື່ວ່າ “ແຮງບັນດານໃຈ ຈາກຕາເວັນອອກ” ເປັນອີກ ມູມໜຶ່ງ ເພື່ອໃຫ້ ມະຫາຊົນ ໄດ້ເຂົ້າໃຈຍິ່ງຂຶ້ນ ກ່ຽວກັບ ສິ ລະປະ ຈິດຕະກຳ ຢູ່ພາກໃຕ້ ຫວຽດນາມ ໃນໄລຍະນີ້.\nບັນດານັກຈິດຕະກອນ ຖ໋າຍຕ໋ວນ, ຢຸຍແທງ, ຫງອກຢຸ໊ງ, ຕູ໋ຢວຽນ, ວັນແດນ...ເປັນຜູ້ມີຊື່ສຽງໃນໄລຍະນີ້, ຈາກ ນັ້ນ ແມ່ນ ບັນດານັກຈິດຕະກອນລຸ້ນຫຼັງເຊັ່ນ: ຫງວຽນຈຸງ, ດິງ ເກື່ອງ, ກູ່ຫງວຽນ, ຫງວຽນເຟືອກ, ຈິ້ງກຸງ, ຫງວຽນຄາຍ, ເລຕ່າຍດ໊ຽນ, ຫງວຽນດົ່ງ...ເປັນຂີດໝາຍອັນສຳຄັນ ຂອງ ສິລະປະຈິດຕະກຳ ພາກໃຕ້ ໄລຍະ 1954-1975 ຕ້ອງ ກ່າວເຖິງ ໃນງານວາງສະແດງ ສິລະປະ ຈິດຕະກຳ ລະດູ ບານໃໝ່ ປີ 1959, ງານວາງສະແດງ ສິລະປະ ຈິດຕະກຳ ສາກົນ ປີ 1962 ແລະ ງານວາງສະແດງ ສິລະປະ ຈິດຕະ ກຳ ລະດູບານໃໝ່ ປີ 1964 ມີພາບສີນໍ້າມັນ 583 ແຜ່ນ ຂອງ ຈິດຕະກອນ 200 ກວ່າຄົນ ສົ່ງເຂົ້າຮ່ວມງານ ວາງສະແດງ... ໃນຂະນະດຽວກັນກໍ ມີນັກຈິດຕະກອນ ຜູ້ມີ ຄວາມສາມາດ ການແຕ້ມ ຍຸກໃໝ່ໄດ້ປະກົດຕົວ ນັບມື້ ຫຼາຍຂຶ້ນ.\nດ້ວຍພາບແຕ້ມ 26 ແຜ່ນ ທີ່ໄດ້ວາງສະແດງ ຄັ້ງນີ້ ຢູ່ ໂຮງ ແຮມ des Arts Saigon, ເຮືອນເລກທີ 76-78 ຫງວຽນ ທິມິງຄາຍ, ເມືອງ 3, ນະຄອນໂຮ່ຈີມິນ, ສາມາດເຫັນໄດ້ ວ່າ ສິລະປະ ຈິດຕະກຳ ພາກໃຕ້ຫວຽດນາມ ໄດ້ມີການ ພັດທະນາ ຢ່າງແຂງແຮງ, ໃນການຊອກຫາເນື້ອແທ້ ຂອງ ຄວາມສະບາຍໃຈ ແລະ ໃຝ່ຫາຄວາມສຸກ... ຊ່ຶງທັງໝົດ ແມ່ນ ແຮງບັນດານໃຈ ໃຝ່ສູງ ທີ່ຫາຍາກ.\nແຟນໆ ຈິດຕະກຳ ເຂົ້າຊົມພາບແຕ້ມ ຂອງ ບັນດານັກຈິດ ຕະກອນ ພາກໃຕ້ ໄລຍະ 1954-1975.\nຜູ້ຊົມວິຈານ ກ່ຽວກັບພາບແຕ້ມ ໃນງານວາງສະແດງ.\nງານວາງສະແດງຄັ້ງນີ້ ເຕົ້າໂຮມ ນັກສິລະປິນ ຜູ້ມີຊື່ສຽງ ພາກໃຕ້ ໄລຍະກ່ອນ 1975 ເປັນຈຳນວນຫຼວງຫຼາຍ.\nພົ້ນເດັ່ນ ໃນບັນດານັກຈິດຕະກອນ ພາກໃຕ້ໄລຍະນີ້ແມ່ນ ຖ໋າຍຕ໋ວນ. ທ່ານໄດ້ມີການປະກອບສ່ວນ ພິເສດ ຕໍ່ການ ດຳລົງຊີວິດດ້ານຈິດຕະກຳ ຢູ່ພາກໃຕ້. ພາບແຕ້ມ ຂອງ ນັກຈິດຕະກອນ ຖ໋າຍຕ໋ວນ ສຸດທີ່ລຽບງ່າຍ, ສະຫງ່າຜ່າເຜີຍ ເໝືອນວ່າບໍ່ຖືກຈຳກັດ ຍ້ອນສິ່ງໃດໆ. ການນຳໃຊ້ ສີຂຽວຕາມຄວາມເຂັ້ມຈາງ ເປັນຕົ້ນຕໍ. ພາບແຕ້ມທີ່ໃສ່ຊື່ “ຮວ່າຍເຮືອງ” ເປັນຕົວຢ່າງ ທີ່ສະແດງໃຫ້ເຫັນ ໃນການ ປະດິດແຕ່ງຂອງ ຖ໋າຍຕ໋ວນ. ນັ້ນແມ່ນ ການປະສົມປະສານ ລະຫວ່າງ ສິ່ງຍອດຍິ່ງ ຂອງ ສິລະປະ ຕາເວັນອອກ ແລະ ເຕັກນິກ ສີນໍ້າມັນ ຂອງ ຕາເວັນຕົກ.\nໃນໄລຍະນີ້, ບັນດານັກຈິດຕະກອນ ພາກໃຕ້ ໄດ້ມຸ່ງສູ່ ສິ ລະປະ ຍຸກໃໝ່ແບບ ເອີຣົບ-ອາເມລິກາ ເພື່ອເພີ່ມລັກ ສະ ນະທັນສະໄໝ ຂອງສິລະປະສ້າງຮູບ. ຂະບວນວິວັັດ ແຫ່ງ ການປ່ຽນແປງໃໝ່, ແບບແຜນ ສິລະປະ ຈິດຕະກຳ ນັບມື້ ນັບພັດທະນາ. ມີຫຼາຍຮູບແບບສິລະປະ ແຕ່ “ເລີບເຖ໊” (Cubism), “ຢ໊າຖູ໋” (Fauvism ຫຼື Les Fauves), ບ໊ຽວ ຫ້ຽນ (Expressionism) ເຖິງ “ຊຽວຖືກ” (Surrealism), ລ້ວນແຕ່ ໄດ້ ບັນດານັກຈິດຕະກອນໜຸ່ມ ຄົ້ນຄວ້າ, ທົດ ລອງ, ຊອກໄດ້ທິດທາງໄປເປັນຂອງຕົນເອງ. ພາບແຕ້ມ ຂອງ ດິງເກື່ອງ, ຈິ້ງກຸງ, ຫງວຽນຈຸງ... ຕ່າງກໍສະແດງອອກ ເຖິງການເຄື່ອນເໜັງ ຂອງ ສິລະປະຈິດຕະກຳ ຢູ່່ພາກໃຕ້ ໃນໄລຍະນີ້.\nດ້ວຍການເຮັດວຽກຢ່າງບໍ່ຮູ້ອິດເມື່ອຍ, ນັກຈິດຕະກອນ ດິງເກື່ອງ ໄດ້ປະດິດຄິດແຕ່ງ ພາບແຕ້ມຫຼາຍແຜ່ນ ທີ່ມີຄຸນຄ່າສູງ. ແຕ່ຄາວຍັງໜຸ່ມ, ເພິ່ນໄດ້ສ້າງ ການລະບາຍສີສະເພາະໃຫ້ແກ່ຕົນເອງ. ພາບແຕ້ມຂອງ ເພິ່ນ ເຕັມໄປດ້ວຍ ຄວາມເພີດເພີນໃຈ, ແຕ່ຢູ່່ເບື້ອງຫຼັງ ຂອງ ສີສັນນັ້ນ ແມ່ນ ແຝງໄວ້ ຄວາມດຶງດູດຈັບໃຈຢ່າງແຮງກ້າ. ຊົມພາບແຕ້ມ ທີ່ໃສ່ຊື່ວ່າ “ຕອນແລງ ຢູ່ຝ່ັງ ແມ່ນໍ້າເຮືອງ” ທ່ານຜູ້ຊົມຈະ ສາມາດ ຮູ້ສຶກໄດ້ສິ່ງ ດັ່ງກ່າວ. ສຳລັບພາບແຕ້ມ ຂອງນັກ ຈິດຕະກອນ ຫງວຽນຈຸງ ກໍເຮັດໃຫ້ ທ່ານຜູ້ຊົມ ຮູ້ສຶກໄດ້ ຄວາມງາມທີ່ເຍືອກເຢັນ, ແຕ່ສະທ້ອນໃຫ້ເຫັນເຖິງ ບັນ ຍາກາດ ທີ່ເຕັມໄປ ດ້ວຍຄວາມໃຝ່ຝັນ ຄືໃນພາບແຕ້ມ ສອງແຜ່ນ ທີ່ໃສ່ຊື່ວ່າ “ນາງ ສາວ ແລະ ດອກໄມ້” ແລະ “ສານ ຂາວ ແລະ ດຳ”.\nໃນງານວາງສະແດງພາບແຕ້ມຄັ້ງນີ້ ຍັງມີໜ້າເຂົ້າຮ່ວມ ຂອງ ບັນດານັກຈິດຕະກອນ ພາກໃຕ້ ທີ່ມີຊື່ສຽງເຊັ່ນ: ບຸ່ຍ ຢ໋າງ, ໂງວ໋ຽດຖຸ, ແຈ໋ວ, ເລໂຝ, ຫວູກາວດ່າມ, ເລບ໋າດ໊າງ ... ເມື່ອໃຫ້ຄຳສັງເກດ ກ່ຽວກັບ ສິລະປະຈິດຕະກຳ ຢູ່ພາກ ໃຕ້ ໃນໄລຍະນີ້, ທ່ານ ເຈິ່ນ ຫງອກເລີມ 56 ປີ, ມາ ຈາກ ເມືອງ ຝູຍ້ວນ ຫຼັງຈາກ ເຂົ້າຊົມງານວາງສະແດງ ໄດ້ເວົ້າ ວ່າ: “ຖ້າຫາກຊອກຮູ້ ກ່ຽວກັບ ສິລະປະກິດຈະກຳ ພາກ ໃຕ້ ໄລຍະນີ້ ເຮົາຈະເຫັນວ່າ ຈຳນວນ ຜົນການປະດິດ ແຕ່ງ ແມ່ນຫຼວງຫຼາຍ ແລະ ນັກຈິດຕະກອນ ຫຼາຍຮຸ່ນຄົນ ມີຄວາມສາມາດ. ຖ້າຫາກວ່າ ພິຈາລະນາ ຢູ່ທີ່ ຈຸດເວລານັ້ນ, ສິລະປະ ຈິດຕະກຳ ພາກໃຕ້ ແມ່ນໃໝ່ອ່ຽມ ຢ່າງແທ້ຈິງ”.\nພາບແຕ້ມ ຈຳນວນໜຶ່ງ ພາຍໃນງານວາງສະແດງ:\nພາບແຕ້ມ “ນາງ ສາວ”, ປີ 1964 ຂອງ ຈິດຕະກອນ ໂຮ່ແທ່ງດຶກ.\nພາບແຕ້ມ “ສີນໍ້າ ເທິງເຈ້ຍ croquis" ຂອງ ຈິດຈະກອນ ບຸ່ຍຢ໋າງ.\nພາບແຕ້ມ “ຖຸຍຕ້າ, ສວນສາທາລະນະ ໄຊງ່ອນ” ສີນຳ້ ມັນ, 1975) ຂອງ ຈິດຕະກອນ ຮ໋ຽວເດ້.\nພາບແຕ້ມ “ເທິງໂນນນໍ້າຄ້າງ” ສີນຳ້ມັນ ເທິງໄມ້ແປ້ນ, ກ່ອນປີ 1975) ຂອງ ຈິດຕະກອນ ໂງວ໋ຽດຖຸ.\nພາບແຕ້ມ “ນາງ ສາວ ແລະ ດອກໄມ້” ສີນໍ້າມັນ ຂອງ ຈິດຕະກອນ ເຢືອງດິ່ງຊາງ.\nພາບແຕ້ມ “ຮູບພາບ ສິລະປິນ ອຸດຈ່າໂອນ, ສີນໍ້າມັນ ຂອງ ຈິດຕະກອນ ຫງວຽນຫາຍຈີ໋ (ແຈ໋ວ).\nພາບແຕ້ມ “ສານ ຂາວ ແລະ ດຳ” ສີນຳ້ມັນ ຂອງ ຈິດຕະ ກອນ ຫງວຽນຈຸງ.\nພາບແຕ້ມ “ດອກໄມ້” ສີນຳ້ມັນ ຂອງ ຈິດຕະກອນ ຫງອກຢຸ໊ງ.\nພາບແຕ້ມ “ສິ່ງລຶກລັບ” ສີນຳ້ມັນ ຂອງ ຈິດຕະກອນ ໂຮ່ຫືວຖູ.\nພາບແຕ້ມ “ຮວ່າຍເຮືອງ” ສີນຳ້ມັນ ຂອງ ຈິດຕະກອນ ຖ໋າຍຕວ໋ນ.\nພາບແຕ້ມ “ຍາມເຍົາໄວ” ສີນຳ້ມັນ ຂອງ ຈິດຕະກອນ ລາຮອນ.\nພາບແຕ້ມ “ປາຄຳ” ສີນຳ້ມັນ ຂອງ ຈິດຕະກອນ ອວຽນຮຸຍ.\nພາບແຕ້ມ “ດອກໄມ້” ສີນຳ້ມັນເທິງແພໄໝ ແລະ ໄມ້ ແປ້ນ, ປີ 1955 ຂອງ ຈິດຕະກອນ ເລໂຝ.\nພາບແຕ້ມ “Idylle” ສີນຳ້ມັນ, ປີ 1969 ຂອງ ຈິດຕະ ກອນ ຫວູກາວດ່າມ.\nພາບແຕ້ມ “ນາງ ສາວ” ນຳ້ມຶກ ແລະ ນຳ້ຢາ ເທິງແພໄໝ, ປີ 1933, ຂອງ ຈິດຕະກອນ ຫວູກາວດ່າມ.\nພາບແຕ້ມ “ຕອນແລງ ຢູ່ຝ່ັງແມ່ນຳ້ ເຮືອງ” ສີນຳ້ມັນ ປີ 1973 ຂອງ ຈິດຕະກອນ ດິງເກື່ອງ\nພາບແຕ້ມ “ຫໍທຳມະສະພາໂບດ” ສີນຳ້ມັນ ຂອງ ນັກ ຈິດ ຕະກອນ ເລແທງ.\nພາບແຕ້ມ “ອອກທະເລ ຕອນຂ້ອນແຈ້ງ” ສີນຳ້ມັນ ຂອງ ຈິດຕະກອນ ວັນແດນ.\nສິລະປະຈິດຕະກຳ ພາກໃຕ້ ໄລຍະ 1954 -1975 ໄດ້ ມີ ການປະກອບສ່ວນ ຢ່າງຫຼວງຫຼາຍ ໃຫ້ແກ່ ຂະບວນວິວັດ ແຫ່ງການ ພັດທະນາ ຂອງ ສິລະປະຍຸກໃໝ່ ຫວຽດນາມ. ນີ້ແມ່ນ ອີກມູມໜຶ່ງ ຂອງສິລະປະຈິດຕະກຳ ຫວຽດນາມ ທີ່ ຍັງບໍ່ທັນ ໄດ້ຮັບຮູ້ຫຼາຍ ຈາກມະຫາຊົນ, ຍັງບໍ່ທັນ ມີບັນ ດານັກທິດສະດີ, ນັກວິຈານ ຍອມຮັບ ຢ່າງຖືກຕ້ອງ ຊັດເຈນ. ສິ່ງດັ່ງກ່າວ ຕ້ອງໄດ້ມີການ ປ່ຽນແປງ ໃນອະນາຄົດ ອັນໃກ້ໆ ນີ້ ເພື່ອໃຫ້ພື້ນຖານ ສິລະປະ ຈິດຕະກຳ ຂອງ ຫວຽດນາມ ນັບມື້ນັບໄດ້ ພັດທະນາ ຍິ່ງຂຶ້ນ.\nເນື່ອງໃນໂອກາດນີ້, ພາບແຕ້ມທັງໝົດ ໄດ້ປະມູນຂາຍ ໂດຍ ລີ໋ທິ ເປັນເຈົ້າພາບ ຈັດຕັ້ງການປະມູນ.\nບົດ ແລະ ພາບ: ຫງວຽນແອວງ


Vientiane Mai Online - ແຂ່ງຂັນແນວຄວາມຄິດສ້າງສັນສິ່ງປະດິດຈາກສິ່ງເສດເຫຼືອVientiane Mai Online\nວັນພຸດ ທີ 13 ພະຈິກ 2019 01:03:58\n890 16 ຕ.ລ. 2019 ຂ່າວໜ້າໜຶ່ງ\nກະຊວງວິທະຍາສາດ ແລະ ເຕັກໂນໂລຊີ (ກວຕ) ຮ່ວມກັບສູນກາງຊາວໜຸ່ມປະຊາຊົນ ປະຕິວັດລາວ ຈັດການແຂ່ງຂັນແນວຄວາມຄິດສ້າງສັນສິ່ງປະດິດຈາກສິ່ງເສດເຫຼືອ ຂຶ້ນວັນທີ 14 ຕຸລາ 2019 ຢູ່ຫໍປະຊຸມແຫ່ງຊາດ ໂດຍມີທ່ານ ສຸມານະ ຈຸລາມະນີ ຫົວໜ້າກົມເຕັກໂນໂລຊີ ແລະ ນະວັດຕະກຳ ກວຕ ທ່ານ ບີຢາ ຢາທໍ່ຕູ້ ຫົວໜ້າກົມພັດທະນາວິຊາຊີບ ສູນກາງຊາວໜຸ່ມປະຊາຊົນ ປະຕິວັດລາວ ມີນັກຮຽນ ນັກສຶກສາ ແລະ ຂະແໜງການກ່ຽວຂ້ອງ ເຂົ້າຮ່ວມ.\nການແຂ່ງຂັນຄວາມຄິດສ້າງສັນສິ່ງປະດິດຈາກສິ່ງເສດເຫຼືອຄັ້ງນີ້ ເປັນປີທີ3ເຊິ່ງຄັ້ງນີ້ມີຜູ້ເຂົ້າຮ່ວມຈາກໂຮງຮຽນຕ່າງໆ ນັກຮຽນຮູ້ປັນຍາຊົນ 17 ທີມ ໂດຍມາຈາກວິທະຍາໄລ ມະຫາວິທະຍາໄລ ສະຖາບັນ ໂຮງຮຽນ ຈຸດປະສົງເພື່ອປູກຈິດສຳນຶກໃນການຮັກສາສິ່ງແວດລ້ອມ ສົ່ງເສີມການນຳໃຊ້ຫົວຄິດປະດິດສ້າງເພື່ອສ້າງສັນຜົນງານ ຜະລິດຕະພັນທີ່ນຳໃຊ້ສິ່ງເສດເຫຼືອມາສ້າງມູນຄ່າເພີ່ມ ແລະ ເພື່ອສົ່ງເສີມການຕໍ່ຍອດເປັນສິນຄ້າ ສ້າງລາຍຮັບໃຫ້ສູງຂຶ້ນປະກອບສ່ວນໃນການສົ່ງເສີມ ແລະ ພັດທະນາປະເທດຊາດໃຫ້ນັບມື້ສູງຂຶ້ນ.\nການແຂ່ງຂັນສິ່ງປະດິດດັ່ງກ່າວ ແມ່ນໜຶ່ງໃນແຜນຈັດຕັ້ງປະຕິບັດແຜນພັດທະນາ ເພື່ອສົ່ງເສີມການປູກຈິດສຳນຶກໃຫ້ກັບໄວໜຸ່ມ ນັກຮຽນ ນັກສຶກສາ ຍົກສູງການສ້າງຄວາມສາມາດດ້ານການປະດິດຄິດແຕ່ງ ການສ້າງສັນສິ່ງປະດິດ ເພື່ອຕໍ່ຍອດການສ້າງເປັນທຸລະກິດນະວັດຕະກຳໃໝ່ ປະກອບສ່ວນໃນການພັດ ທະນາເສດຖະກິດ ສັງຄົມໃຫ້ມີປະສິດທິຜົນສູງ ຜ່ານການແຂ່ງຂັນ ອັນດັບທີ 1 ແມ່ນທີມມໍລະດົກໂລກ ຜົນງານປະດິດທົ່ງໄຫຫີນ ໄດ້ເງິນລາງວັນ3ລ້ານກີບ ລາງວັນທີ2ທີມ pandorum ຜົນງານປະດິດເຮືອໃບທີ່ດຽວດາຍ ໄດ້ຮັບເງິນລາງວັນ2ລ້ານກີບ ລາງວັນທີ3ທີມ The Doy ຜົນງານປະດິດເບາະນອນລ້ຽງສັດ ໄດ້ຮັບເງິນລາງວັນ 1 ລ້ານກີບ ລາງວັນຊົມເຊີຍທີມ Lonely ຜົນງານປະດິດສວນນ້ອຍຈາກໝໍ້ຈຸ່ມເກົ່າ ໄດ້ຮັບເງິນລາງວັນ 300.000 ກີບ.


ບົດແຈ້ງຂ່າວຜົນກອງປະຊຸມລັດຖະບານ ສະໄໝສາມັນປະຈໍາເດືອນ ພະຈິກ 2018\nວັນອັງຄານ, 20 ພ.ຈ 2018 10:00\nກອງປະຊຸມລັດຖະບານສະໄໝສາມັນ ປະຈໍາເດືອນ ພະຈິກ 2018 ໃນມື້ທີສອງໄດ້ດໍາເນີນໃນວັນທີ 19 ພະຈິກ 2018, ພາຍໃຕ້ການເປັນປະທານຂອງ ທ່ານ ທອງລຸນ ສີສຸລິດ ນາຍົກລັດຖະມົນຕີ, ໂດຍມີບັນດາທ່ານຮອງນາຍົກລັດຖະມົນຕີ ແລະ ສະມາຊິກລັດຖະບານ ເຂົ້າຮ່ວມຢ່າງພ້ອມພຽງ.\nກອງປະຊຸມ ຄັ້ງນີ້ ໄດ້ພ້ອມກັນສຸມໃສ່ພິຈາລະນາ, ປະກອບຄໍາເຫັນເຂົ້າໃສ່5ເອກະສານສໍາຄັນ ດັ່ງນີ້:\n1.\tບົດລາຍງານ ກ່ຽວກັບສະພາບການພົ້ນເດັ່ນໃນການເຄື່ອນໄຫວວຽກງານພົ້ນເດັ່ນຂອງລັດຖະບານ ໃນໄລຍະຜ່ານມາ ແລະ ທິດທາງວຽກງານຈຸດສຸມ ໃນຕໍ່ໜ້າ.\n2.\tບົດລາຍງານ ກ່ຽວກັບຄວາມຄືບໜ້າໃນການຈັດຕັ້ງປະຕິບັດ ຄໍາສັ່ງຂອງທ່ານນາຍົກລັດຖະມົນຕີ ສະບັບເລກທີ 02/ນຍ ວ່າດ້ວຍການຈັດຕັ້ງປະຕິບັດ 8 ມາດຕະການກະຕຸ້ນເສດຖະກິດມະຫາພາກ.\n3.\tຮ່າງດໍາລັດ ວ່າດ້ວຍກອງທຶນສົ່ງເສີມທຸລະກິດຂະໜາດນ້ອຍ ແລະ ຂະໜາດກາງ.\n4.\tຮ່າງດໍາລັດ ວ່າດ້ວຍການປະເມີນຜົນກະທົບຕໍ່ສິ່ງແວດລ້ອມ\n5.\tຍຸດທະສາດວ່າດ້ວຍການເຕີບໂຕສີຂຽວ ແຫ່ງຊາດ ຮອດປີ 2030.\n-\tຕໍ່ກັບບົດລາຍງານ ກ່ຽວກັບສະພາບການເຄື່ອນໄຫວວຽກງານພົ້ນເດັ່ນຂອງລັດຖະບານ ໃນໄລ ຍະຜ່ານມາ ແລະ ທິດທາງວຽກງານຈຸດສຸມ ໃນຕໍ່ໜ້າ ແລະ ບົດລາຍງານ ກ່ຽວກັບຄວາມຄືບໜ້າໃນການຈັດຕັ້ງປະຕິບັດ ຄໍາສັ່ງຂອງທ່ານນາຍົກລັດຖະມົນຕີ ສະບັບເລກທີ 02/ນຍ ວ່າດ້ວຍການຈັດຕັ້ງປະຕິບັດ 8 ມາດຕະການກະຕຸ້ນເສດຖະກິດມະຫາພາກ, ກອງປະຊຸມ ເຫັນດີເປັນເອກະພາບຮັບຮອງເອົາ ແລະ ໄດ້ຊີ້ນໍາໃຫ້ພາກ ສ່ວນທີ່ກ່ຽວຂ້ອງ ນໍາໄປປັບປຸງຕາມການປະກອບຄໍາຄິດຄໍາເຫັນຂອງສະມາຊິກລັດຖະບານ ເພື່ອໃຫ້ມີເນື້ອໃນຈະ ແຈ້ງ, ຮັດກຸມ ແລະ ມີເຫດມີຜົນ ເພື່ອເປັນຂໍ້ມູນທີ່ເປັນລະບົບຄົບຊຸດເພື່ອນໍາສະເໜີຕໍ່ກອງປະຊຸມສະໄໝສາມັນ ເທື່ອທີ6ຂອງສະພາແຫ່ງຊາດ ຊຸດທີ VIII ເພື່ອພິຈາລະນາຮັບຮອງ.\n-\tສໍາລັບຮ່າງດໍາລັດ ວ່າດ້ວຍກອງທຶນທຸລະກິດຂະໜາດນ້ອຍ ແລະ ຂະໜາດກາງ, ກອງປະຊຸມ ໄດ້ຊີ້ນໍາໃຫ້ພາກສ່ວນທີ່ກ່ຽວຂ້ອງ ນໍາໄປປັບປຸງຄືນຕາມການປະກອບຄໍາຄິດຄໍາເຫັນຂອງສະມາຊິກລັດຖະບານ ແລ້ວນໍາມາ ສະເໜີຜ່ານກອງປະຊຸມນາຍົກ-ຮອງນາຍົກ ພິຈາລະນາຕົກລົງ.\n-\tສຳລັບຮ່າງດໍາລັດວ່າດ້ວຍການປະເມີນຜົນກະທົບຕໍ່ສິ່ງແວດລ້ອມ ແລະ ຍຸດທະສາດເຕີບໂຕສີຂຽວ ແຫ່ງຊາດ ຂອງ ສປປ ລາວ, ກອງປະຊຸມໄດ້ຮັບຮອງເອົາໃນດ້ານຫຼັກການ ໂດຍມອບໃຫ້ພາກສ່ວນທີ່ກ່ຽວຂ້ອງນໍາໄປປັບປຸງໃຫ້ຮັດກຸມຕື່ມແລ້ວຈຶ່ງປະກາດໃຊ້ເປັນທາງການ.\nນອກຈາກເນື້ອໃນດັ່ງກ່າວ, ກອງປະຊຸມ ໄດ້ເປັນເອກະພາບ ແລະ ຕັດສິນໃຈສູງ ເພື່ອພ້ອມກັນຈັດຕັ້ງປະຕິບັດວຽກງານຈຸດສຸມ ໃນເດືອນ ທັນວາ 2018 ດັ່ງນີ້:\n1.\tໃຫ້ກະຊວງປ້ອງກັນຄວາມສະຫງົບ ສົມທົບກັບພາກສ່ວນທີ່ກ່ຽວຂ້ອງ ສືບຕໍ່ເພີ່ມທະວີຄວາມເອົາໃຈ ໃສ່ຕໍ່ວຽກງານຮັກສາຄວາມສະຫງົບ, ຄວາມເປັນລະບຽບ ຮຽບຮ້ອຍໃນສັງຄົມ, ໂດຍເອົາໃຈໃສ່ການແກ້ໄຂປະກົດການຫຍໍ້ທໍ້ຕ່າງໆ ເປັນຕົ້ນແມ່ນບັນດາໜໍ່ແໜງຂອງອາຊະຍາກຳ, ຄ້າມະນຸດ, ການຂີ້ລັກງັດແງະ, ການຄ້າຂາຍ ແລະ ເສບຢາເສບຕິດ, ການມົ້ວສຸມຂີ່ລົດກວນເມືອງ, ອັກຄີໄພ, ການໃຊ້ສື່ອອນລາຍເຄື່ອນໄຫວແບ່ງແຍກ ແລະ ຍຸແຍ່ໃຫ້ປະຊາຊົນເຂົ້າໃຈຜິດ ຕໍ່ການຈັດຕັ້ງຂອງພວກເຮົາ ແລະ ການເຄື່ອນໄຫວ ທີ່ບໍ່ສອດຄ່ອງກັບກົດໝາຍ ແລະ ລະບຽບການອື່ນໆ.\n2.\tໃຫ້ກະຊວງການຕ່າງປະເທດ ສືບຕໍ່ຕິດຕາມຢ່າງໃກ້ຊິດສະພາບການພາກພື້ນ ແລະ ສາກົນ ໂດຍມີການວິເຄາະວິໃຈເລີກເຊິ່ງກ່ຽວກັບຄວາມສ່ຽງ ແລະ ທ່າອ່ຽງຜົນກະທົບທາງດ້ານການເມືອງ, ເສດຖະກິດ ແລະ ສັງຄົມ ທີ່ອາດມີຕໍ່ປະເທດເຮົາ. ພ້ອມນີ້ກໍ່ກະກຽມຕ້ອບຮັບ ແລະ ເປັນເຈົ້າພາບຈັດກອງປະຊຸມຮ່ວມກັບລັດຖະບານກໍາປູເຈຍ ແລະ ລັດຖະບານຣາຊະອານາຈັກໄທ.\n3.\tໃຫ້ກະຊວງແຜນການ ແລະ ການລົງທຶນ ຄົ້ນຄວ້າ ແລະ ປະກອບຄໍາເຫັນຕໍ່ຮ່າງມະຕິຂອງກອງປະຊຸມສະພາແຫ່ງຊາດ ສະໄໝສາມັນ ເທື່ອທີ6ພ້ອມທັງສົມທົບກັບພາກສ່ວນກ່ຽວຂ້ອງຮີບຮ້ອນກະກຽມຮ່າງດໍາລັດ ວ່າດ້ວຍການຜັນຂະຫຍາຍການຈັດຕັ້ງປະຕິບັດ ແຜນພັດທະນາເສດຖະກິດ-ສັງຄົມ ປີ 2019 ໃຫ້ໄດ້ອອກໃນເດືອນ 12 ແລະ ເລີ່ມຈັດຕັ້ງປະຕິບັດໃນຕົ້ນເດືອນມັງກອນ ປີ 2019 ນີ້.\n4.\tໃຫ້ກະຊວງການເງິນ ສືບຕໍ່ສຸມໃສ່ວຽກງານຄຸ້ມຄອງການເກັບລາຍຮັບໃຫ້ໄປຕາມແຜນງວດ ຊຶ່ງໃນປີ 2018 ພວກເຮົາມີເວລາພຽງແຕ່ເດືອນສຸດທ້າຍແລ້ວ. ພ້ອມນີ້ ໃນປີ 2019 ພວກເຮົາຕ້ອງໃຫ້ມີວິທີການຈັດເກັບລາຍຮັບ ໂດຍນໍາໃຊ້ເຄື່ອງມືທັນສະໄໝໃຫ້ຫລາຍຂຶ້ນກວ່າເກົ່າ ແລະ ເລີ່ມຕົ້ນແຕ່ຫົວທີໂລດ; ພ້ອມນີ້, ກໍ່ໃຫ້ຮີບຮ້ອນຈັດສັນງົບປະມານລົງທຶນຂອງລັດ ເພື່ອຊໍາລະໜີ້ໂຄງການລົງ ທຶນຂອງລັດ ໃນປີ 2019 ໃຫ້ມີຄວາມເໝາະສົມ ທັງຮັບປະກັນຄວາມໂປ່ງໃສ ຍຸຕິທໍາ ເພື່ອຫຼີ້ກລ້ຽງການຈົ່ມວ່າຂອງຜູ້ປະກອບການຕໍ່ການນໍາພວກເຮົາ.\n5.\tໃຫ້ກະຊວງໂຍທາທິການ ແລະ ຂົນສົ່ງ ສືບຕໍ່ຕິດຕາມ ແລະ ກວດກາຄຸນນະພາບຂອງການສ້ອມແປງຖະໜົນຫົນທາງ ທີ່ໄດ້ຮັບຜົນກະທົບຈາກໄພ ທໍາມະຊາດ ຢູ່ທ້ອງຖິ່ນຕ່າງໆ ເພື່ອອໍານວຍຄວາມສະດວກໃນການຂົນສົ່ງ ແລະ ແຈກຢາຍສິນຄ້າຂອງປະຊົນ ກໍຄືຜູ້ປະກອບການໃຫ້ເປັນປົກກະຕິ. ພ້ອມກັນນີ້, ກໍ່ໃຫ້ຫ້ອງວ່າການສໍານັກງານນາຍົກລັດຖະມົນຕີ ປະສານສົມທົບກັບຂະແໜງການທີ່ກ່ຽວຂ້ອງຄົ້ນຄວ້າອອກແຈ້ງການທີ່ຈະແຈ້ງ ແລະ ປະ ຕິບັດໄດ້ໃນການປະຕິບັດນະໂຍບາຍພິເສດກ່ຽວກັບທີ່ດິນ, ໄຟຟ້າ ແລະ ສິ່ງອໍານວຍຄວາມສະດວກຕ່າງໆ ຕໍ່ປະຊາຊົນ ແລະ ຜູ້ປະກອບການຢູ່ເຂດທີ່ໄດ້ຮັບຜົນກະທົບຈາກໄພພິບັດໃນປີນີ້.\n6.\tໃຫ້ຫ້ອງວ່າການສໍານັກງານນາຍົກລັດຖະມົນຕີ ປະສານສົມທົບກັບຄະນະຮັບຜິດຊອບ, ອົງການປົກ ຄອງແຂວງ ແລະ ພາກສ່ວນກ່ຽວຂ້ອງກະກຽມຄວາມພ້ອມໃນທຸກດ້ານ ແລະ ສ້າງເງື່ອນໄຂໃຫ້ຮອບດ້ານ ກະກຽມສະເຫຼີມສະຫຼອງເມືອງວຽງໄຊ ຄົບຮອບ 50 ປີ ທີ່ແຂວງຫົວພັນ ແລະ ການສະເຫຼີມສະຫຼອງວັນຊາດ ຄົບຮອບ 43 ປີ ໃຫ້ມີຄວາມຮັບປະກັນທາງດ້ານເນື້ອໃນ, ຄວາມສະຫງົບ, ປອດໄພ, ຂະບວນການ, ຄວາມປະຍັດມັດທະຢັດ.\n7.\tໃຫ້ບັນດາຂະໜງການ ທີ່ຈະຕາງໜ້າລັດຖະບານ ລາຍງານຕໍ່ກອງປະຊຸມສະພາແຫ່ງຊາດ ສະໄໝສາ ມັນ ເທື່ອທີ6ກະກຽມບັນດາເອກະສານ ໃຫ້ຮອບຄອບຮັດກຸມ, ແລະ ເປັນເອກະພາບກັນສູງ ເພື່ອລາຍງານ ແລະ ຊີ້ແຈງຕໍ່ກອງປະຊຸມສະພາ ຄັ້ງທີ່ຈະມາເຖິງນີ້, ພ້ອມນີ້ ລັດຖະບານ ຈະໄດ້ຜ່ານຮ່າງກົດໝາຍ ທັງໝົດ 09 ສະບັບ.\n8.\tໃຫ້ກະຊວງກະສິກໍາ ແລະ ປ່າໄມ້ ແລະ ບັນດາຂະແໜງການ ແລະ ທ້ອງ ຖິ່ນໃນຂອບເຂດທົ່ວປະ ເທດ ເອົາໃຈໃສ່ກະກຽມຮອບດ້ານໃຫ້ແກ່ການຜະລິດລະດູແລ້ງ, ປູກພຶດ ເປັນສິນຄ້າໃຫ້ເປັນລະບົບ ແລະ ຕໍ່ເນື່ອງ ເປັນຂະບວນຟົດຟຶື້ນ ເພື່ອສ້າງໃຫ້ປະຊາຊົນມີລາຍຮັບຈາກການຂາຍຜົນຜະລິດ ນັບມື້ນັບຫລາຍຂຶ້ນ ຈາກຄອບຄົວທີ່ທຸກຍາກ ກາຍເປັນຄອບຄົວທີ່ຮັ່ງມີ. ພ້ອມນີ້, ກໍ່ໃຫ້ກະຊວງສາທາລະນະສຸກ ສືບຕໍ່ເຝົ້າລະວັງພະຍາດຕິດແປດຈາກສັດຕໍ່ຄົນ ພ້ອມທັງປະສານສົມທົບກັບກະຊວງກະສິກໍາ ແລະ ປ່າໄມ້ຄຸ້ມຄອງ ແລະ ກວດກາຜົນຜະລິດກະສິກໍາ ແລະ ສິນຄ້າບໍລິໂພກ ເພື່ອຮັບປະກັນຄວາມປອດໄພຕໍ່ສຸຂະພາບຂອງປະຊາຊົນ ກໍຄືຜູ້ບໍລິໂພກ.\n9.\tໃຫ້ກະຊວງຖະແຫລງຂ່າວ, ວັດທະນະທໍາ ແລະ ທ່ອງທ່ຽວ ສະຫຼຸບການຈັດຕັ້ງປະຕິບັດປີທ່ອງທ່ຽວລາວ 2018, ຖອດຖອນບົດຮຽນ ແລະ ກະກຽມໃຫ້ດີກວ່າເກົ່າ ໃນການເປີດປີທ່ອງທ່ຽວ ລາວ-ຈີນ ໃນປີ 2019 ນີ້ ເພື່ອນໍາໃຊ້ທ່າແຮງຂອງປີທ່ອງທ່ຽວດັ່ງກ່າວໃນການຊຸກຍູ້ການເຕີບໂຕຂອງເສດຖະກິດ ແລະ ເສີມຂະຫຍາຍສາຍພົວ ພັນຮ່ວມມືຍຸດທະສາດ ຕາມທິດ4ດີ ລະຫວ່າງ ສອງຊາດລາວ-ຈີນ. ພ້ອມກັນນີ້, ໃຫ້ເອົາໃຈໃສ່ສົມທົບກັບຂະແໜງການກ່ຽວຂ້ອງ ເພື່ອຄຸ້ມຄອງສື່ຕ່າງໆ ລວມທັງສື່ອ່ອນລາຍ ຕາມກົດໝາຍ ແລະ ລະບຽບການຂອງ ສປປ ລາວ.\n10.\tໃຫ້ບັນດາຂະແໜງການສູນກາງ ແລະ ອົງການປົກຄອງທ້ອງຖິ່ນທຸກຂັ້ນ ຍົກສູງຄວາມເປັນເຈົ້າການປະຕິບັດພາລະບົດບາດຂອງຕົນໃຫ້ຄົບຖ້ວນ ໂດຍສະເພາະ ເອົາໃຈໃສ່ ແລະ ເຂັ້ມງວດໃນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ແລະ ວຽກງານຈຸດສຸມຂອງຕົນ ໃຫ້ມີປະສິດທິຜົນສູງ.\nໃນຕອນທ້າຍ, ກອງປະຊຸມ ໄດ້ຮຽກຮ້ອງໃຫ້ພະນັກງານ, ສະມາຊິກພັກ, ລັດຖະກອນ, ທະຫານ, ຕໍາຫຼວດ, ກໍາມະກອນ, ນັກຮຽນຮູ້-ປັນຍາຊົນ, ນັກທຸລະກິດ, ຜູ້ປະກອບການ ທັງພາກລັດ ແລະ ເອກະຊົນ, ປະຊາຊົນເຜົ່າຕ່າງໆ ຈົ່ງເພີ່ມທະວີຄວາມສາມັກຄີເປັນປຶກແຜ່ນ ພ້ອມກັນຈັດຕັ້ງປະຕິບັດສອງໜ້າທີ່ຍຸດທະສາດ: ປົກປັກຮັກສາ ແລະ ສ້າງສາພັດທະນາປະເທດຊາດ ໃຫ້ໝັ້ນຄົງເຂັ້ມແຂງ.


ສະຫະພັນ ດອກປີກໄກ່ແຫ່ງຊາດລາວ ຮ່ວມມືກັບເວັບໄຊ laosportnews.com ພັດທະນາລະບົບລາຍງານຜົນ ການແຂ່ງຂັນ\nຂຽນເມື່ອ: 25/07/2016 18:07 | ໂດຍ: ແອັດມິນ | ອ່ານ: 1022 ຄັ້ງ\nໃນຕອນບ່າຍຂອງວັນອາທິດ ວັນທີ 24 ກໍລະກົດ 2016 ທີ່ຜ່ານມາ ທີມງານ laosportnews ໄດ້ເຂົ້າປຶກສາຫາລືກັບ ສະຫະພັນ ດອກປີກໄກ່ແຫ່ງຊາດລາວ ກ່ຽວກັບລະບົບການລາຍງານຜົນ ແລະ ເກັບກຳສະຖິຕິຕ່າງໆ ຂອງສະຫະພັນ. ໃຫ້ກຽດເຂົ້າຮ່ວມປຶກສາຫາລື ໂດຍ ຄະນະກຳມະການ ບໍລິຫານສະຫະພັນ ດອກປີກໄກ່ແຫ່ງຊາດລາວ.\nການປຶກສາຫາລືກັນຄັ້ງນີ້ ແມ່ນເພື່ອເປັນການສ້າງມາດຕະຖານ ໃຫ້ກັບການລາຍງານຜົນ ການແຂ່ງຂັນ, ເຜີຍແຜ່ຂໍ້ມູນຂ່າວສານ ຂອງສະຫະພັນ ລວມໄປເຖິງການ ຈັດຮູບແບບຂອງ ການລາຍງານຜົນ ການແຂ່ງຂັນ ຂອງສະຫະພັນ ດອກປີກໄກ່ ໃຫ້ເປັນລະບົບລະບຽບ ແລະ ທັນສະໄໝຫຼາຍຂຶ້ນ.\nຄະນະກຳມະການ ບໍລິຫານສະຫະພັນ ດອກປີກໄກ່ແຫ່ງຊາດລາວ ໄດ້ໃຫ້ຄຳເຫັນ ຕໍ່ການປຶກສາຫາລືຄັ້ງນີ້ວ່າ "ຜ່ານມາ ການລາຍງານຜົນ ການແຂ່ງຂັນຂອງສະຫະພັນ ແມ່ນຍັງບໍ່ທັນເປັນລະບົບ ທີ່ທັນສະໄໝເທື່່ອ, ຂໍ້ມູນບາງສ່ວນແມ່ນ ຍັງຖືກຈັດເກັບ ໃນຮູບແບບເປັນເຈ້ຍ ແລະ ເອກະສານຢູ່ ແລະ ທາງສະຫະພັນ ແມ່ນໄດ້ມີຄວາມຕ້ອງການ ລະບົບເພື່ອມາບໍລິຫານ-ຈັດການບັນຫາດັ່ງກ່າວ ຕັ້ງແຕ່ດົນແລ້ວ ແລະ ເພື່ອເປັນການເຮັດໃຫ້ ມາດຕະຖານຂອງການ ຈັດການແຂ່ງຂັນ ຂອງສະຫະພັນ ໃຫ້ມີຄວາມທັນສະໄໝ ແລະ ຍົກລະດັບລະບົບ ລາຍງານຜົນ ໃຫ້ທຽບເທົ່າສາກົນ ທາງສະຫະພັນຈຶ່ງເຫັນດີ ໃຫ້ທີມງານ laosportnews ພັດທະນາລະບົບດັ່ງກ່າວ ຂຶ້ນມານ້ຳໃຊ້".\nທາງທີມງານ laosportnews ກໍ່ໄດ້ປະກອບຄຳເຫັນວ່າ "ທີມງານຂອງພວກເຮົາ ມີຄວາມດີໃຈທີ່ໄດ້ຮ່ວມມືກັບ ສະຫະພັນດອກປີກໄກ່ ແຫ່ງຊາດລາວ ໃນການພັດທະນາ ລະບົບລາຍງານຜົນ ແລະ ເກັບກຳສະຖິຕິ ການແຂ່ງຂັນ ດັ່ງກ່າວ ແລະ ພູູມໃຈທີ່ໄດ້ເປັນສ່ວນໜຶ່ງ ໃນການພັດທະນາ ວົງການກິລາບ້ານເຮົາ. ທີມງານຂອງພວກເຮົາ ແມ່ນມີຄວາມພ້ອມ ໃນການພັັດທະນາລະບົບ ເຊິ່ງຜ່ານມາ ທີມງານພວກເຮົາ ໄດ້ສຳເລັດການພັດທະນາ ລະບົບລາຍງານຜົນຂອງ ກິລາມະຫາວິທະຍາໄລ ອາຊຽນ ຄັ້ງທີ 16 ທີ່ຈັດຂຶ້ນ ທີ່ນະຄອນຫຼວງວຽງຈັນ ໃນທ້າຍປີ 2012 ແລະ ລະບົບລາຍງານຜົນຂອງ ກິລາມະຫາວິທະຍາໄລລາວ ຄັ້ງທີ 1 ທີ່ຈັດຂຶ້ນໃນຊ່ວງ ຕົ້ນປີ 2016 ທີ່ຜ່ານມາ".\nການຮ່ວມມືລະຫວ່າງ ສະຫະພັນດອກປີກໄກ່ ແຫ່ງຊາດລາວ ແລະ ທີມງານ laosportnews ໃນການພັດທະນາ ລະບົບລາຍງານຜົນ ແລະ ເກັບກຳສະຖິຕິ ແມ່ນຈະເປັນຂີດໝາຍອັນສຳຄັນ ໃຫ້ວົງການກິລາບ້ານເຮົາ ເພື່ອໃຫ້ການລາຍງານ ຜົນການແຂ່ງຂັນ ຫັນເຂົ້າສູ່ລະບົບ, ມີຄວາມທັນສະໄໝ, ປະຊາຊົນສາມາດເຂົ້າເຖິງ ຂໍ້ມູນຂ່າວສານ ໄດ້ຢ່າງກວ້າງຂວາງ ແລະ ເປັນການຍັບເຂົ້າໃກ້ ມາດຕະຖານຂອງ ລະບົບສາກົນ ເທື່ອລະກ້າວ.\nລະບົບການລາຍງານຜົນ ການແຂ່ງຂັນດອກປີກໄກ່ນີ້ ຈະຖືກສ້າງຂຶ້ນ ເປັນຮູບແບບເວບໄຊ ທີ່ປະຊາຊົນທົ່ວໄປ ສາມາດເຂົ້າເບິ່ງ ຂໍ້ມູນໄດ້ຢ່າງສະດວກ ແລະ ຈະຖືກນຳໃຊ້ເປັນຄັ້ງທຳອິດ ໃນງານການແຂ່ງຂັນ ກິລາດອກປີໄກ່ ທົ່ວປະເທດຄັ້ງທີ 16 ຊິງຂັນປະທານສະພາແຫ່ງຊາດ ທີ່ຈະຈັດຂຶ້ນລະຫວ່າງ ວັນທີ4ຫາ7ສິງຫານີ້ ຢູ່ທີ່ສະໂມສອນດອກປີກໄກ່ ບຶງຂະຫຍອງ ນະຄອນຫຼວງວຽງຈັນ ເຊິ່ງມີການແຂ່ງຂັນທັງໝົດ9ປະເພດຄື ຄູ່ເຍົາວະຊົນຍິງ ອາຍຸບໍ່ເກີນ 16 ປີ, ຄູ່ເຍົາວະຊົນຊາຍ ອາຍຸບໍ່ເກີນ 16 ປີ, ດ່ຽວຍິງທົ່ວໄປ, ດ່ຽວຊາຍທົ່ວໄປ, ຄູ່ຍິງ, ຄູ່ຊາຍ, ຄູ່ປະສົມ, ຄູ່ອາວຸໂສຍິງ 30 ປີຂຶ້ນໄປ ແລະ ຄູ່ອາວຸໂສຊາຍ 45 ປີຂຶ້ນໄປ.\nຂອບໃຈຂໍ້ມູນ ແລະ ພາບຈາກ ສະຫະພັນ ດອກປີກໄກ່ ແຫ່ງຊາດລາວ


ວັນອັງຄານ, ເດືອນເມສາ 28, 2020 ວັນເສົາທີ 27 ກຸມພາ 2021 Douglas Karr\nມັນໄດ້ໃຊ້ເວລາທົດສະວັດສໍາລັບ ການອອກແບບເວັບຕອບສະ ໜອງ (RWD) ທີ່ຈະເຂົ້າສູ່ກະແສຫລັກຕັ້ງແຕ່ນັ້ນມາ Cameron Adams ໄດ້ ນຳ ສະ ເໜີ ເປັນຄັ້ງ ທຳ ອິດ ແນວຄວາມຄິດ. ແນວຄວາມຄິດດັ່ງກ່າວແມ່ນມີຄວາມຄ່ອງແຄ້ວ - ເປັນຫຍັງພວກເຮົາຈຶ່ງບໍ່ສາມາດອອກແບບສະຖານທີ່ທີ່ສາມາດປັບຕົວເຂົ້າກັບມຸມມອງຂອງອຸປະກອນທີ່ມັນຖືກເບິ່ງຢູ່?\nການອອກແບບເວັບທີ່ຕອບສະ ໜອງ (RWD) ແມ່ນວິທີການອອກແບບເວບໄຊທ໌ແນໃສ່ສະຖານທີ່ຫັດຖະ ກຳ ເພື່ອໃຫ້ປະສົບການເບິ່ງທີ່ດີທີ່ສຸດ - ອ່ານງ່າຍແລະ ນຳ ທາງງ່າຍດາຍດ້ວຍການ ກຳ ນົດຂະ ໜາດ ຕຳ ່ສຸດ, ເລື່ອນແລະເລື່ອນພາບ - ໃນທົ່ວອຸປະກອນທີ່ຫຼາກຫຼາຍ (ຈາກໂທລະສັບມືຖືຈົນເຖິງຄອມພິວເຕີ້ຄອມພິວເຕີ ຈໍພາບ). ເວບໄຊທ໌ທີ່ຖືກອອກແບບດ້ວຍ RWD ປັບຮູບແບບໃຫ້ກັບສະພາບແວດລ້ອມການເບິ່ງໂດຍການ ນຳ ໃຊ້ນ້ ຳ, ຕາຂ່າຍໄຟຟ້າຕາມອັດຕາສ່ວນ, ຮູບພາບທີ່ຍືດຫຍຸ່ນແລະແບບສອບຖາມສື່ CSS3 ເຊິ່ງເປັນການຂະຫຍາຍກົດລະບຽບຂອງ @media.\nໃນຄໍາສັບຕ່າງໆອື່ນໆ, ອົງປະກອບເຊັ່ນຮູບພາບສາມາດປັບໄດ້ເຊັ່ນດຽວກັນກັບຮູບລັກຂອງອົງປະກອບເຫຼົ່ານັ້ນ. ນີ້ແມ່ນວິດີໂອທີ່ອະທິບາຍວ່າການອອກແບບທີ່ຕອບສະ ໜອງ ແມ່ນຫຍັງແລະເປັນຫຍັງບໍລິສັດຂອງທ່ານຄວນຈັດຕັ້ງປະຕິບັດ. ບໍ່ດົນມານີ້ພວກເຮົາໄດ້ພັດທະນາປື້ມ ໃໝ່ DK New Media ສະຖານທີ່ເພື່ອຕອບສະ ໜອງ ແລະປະຈຸບັນ ກຳ ລັງເຮັດວຽກຢູ່ Martech Zone ເຮັດຄືກັນ!\nວິທີການໃນການກໍ່ສ້າງເວັບໄຊທ໌ຕອບສະ ໜອງ ແມ່ນ ໜ້າ ເບື່ອທີ່ທ່ານຕ້ອງການໃຫ້ມີ ລຳ ດັບຊັ້ນໃນຮູບແບບຂອງທ່ານທີ່ຖືກຈັດຂື້ນໂດຍອີງໃສ່ຂະ ໜາດ ຂອງມຸມມອງ.\nຕົວທ່ອງເວັບຮູ້ຕົວຕົນເອງກ່ຽວກັບຂະ ໜາດ ຂອງມັນ, ດັ່ງນັ້ນເຂົາເຈົ້າໂຫລດຮູບແບບຕ່າງໆຈາກເທິງລົງລຸ່ມ, ສອບຖາມຮູບແບບທີ່ ເໝາະ ສົມ ສຳ ລັບຂະ ໜາດ ຂອງ ໜ້າ ຈໍ. ນີ້ບໍ່ໄດ້ ໝາຍ ຄວາມວ່າທ່ານຕ້ອງອອກແບບແຜ່ນທີ່ແຕກຕ່າງກັນ ສຳ ລັບທຸກໆຂະ ໜາດ ໜ້າ ຈໍ, ທ່ານພຽງແຕ່ຕ້ອງປ່ຽນອົງປະກອບທີ່ ຈຳ ເປັນ.\nການປະຕິບັດງານກັບຈິດໃຈທາງຈິດໃຈຂອງມືຖືແມ່ນມາດຕະຖານພື້ນຖານໃນປະຈຸບັນ. ຍີ່ຫໍ້ທີ່ເກັ່ງທີ່ສຸດແມ່ນ ກຳ ລັງຄິດບໍ່ວ່າເວບໄຊທ໌ຂອງພວກມັນມີຄວາມເປັນມິດກັບມືຖືແຕ່ກ່ຽວກັບປະສົບການຂອງລູກຄ້າຢ່າງເຕັມທີ່.\nLucinda Duncalfe, CEO ຂອງ Monetate\nນີ້ແມ່ນ infographic ຈາກ Monetate ສະແດງໃຫ້ເຫັນຜົນປະໂຫຍດທີ່ເປັນໄປໄດ້ຂອງການສ້າງການອອກແບບທີ່ຕອບສະ ໜອງ ໜຶ່ງ ເຄື່ອງ ສຳ ລັບຫຼາຍໆອຸປະກອນ:\nຖ້າທ່ານຕ້ອງການເບິ່ງເວັບໄຊທ໌ຕອບສະ ໜອງ ໃນການກະ ທຳ, ໃຫ້ ໝາຍ ຈຸດຂອງທ່ານ ກູໂກ Chrome browser (ຂ້ອຍເຊື່ອວ່າ Firefox ມີຄຸນລັກສະນະດຽວກັນ) DK New Media. ຕອນນີ້ເລືອກ ເບິ່ງ> ນັກພັດທະນາ> ເຄື່ອງມືພັດທະນາ ຈາກເມນູ. ສິ່ງນີ້ຈະໂຫລດເຄື່ອງມືທີ່ຢູ່ທາງລຸ່ມຂອງ browser. ກົດທີ່ໄອຄອນມືຖືຂະ ໜາດ ນ້ອຍຢູ່ເບື້ອງຊ້າຍຂອງແຖບເຄື່ອງມືພັດທະນາເຄື່ອງມື.\nທ່ານສາມາດໃຊ້ຕົວເລືອກການ ນຳ ທາງເທິງເພື່ອປ່ຽນມຸມມອງຈາກພູມສັນຖານໄປເປັນຮູບຄົນ, ຫຼືແມ້ກະທັ້ງເລືອກຂະ ໜາດ ຂອງຊ່ອງເບິ່ງ ໜ້າ preprogrammed. ທ່ານອາດຈະຕ້ອງໂຫຼດ ໜ້າ ໃໝ່, ແຕ່ມັນເປັນເຄື່ອງມືທີ່ເຢັນທີ່ສຸດໃນໂລກ ສຳ ລັບການກວດສອບການຕັ້ງຄ່າຕອບສະ ໜອງ ຂອງທ່ານແລະຮັບປະກັນວ່າເວັບໄຊທ໌ຂອງທ່ານມີຄວາມງາມໃນທຸກອຸປະກອນ!\nTags: Cameron adamsວິດີໂອອະທິບາຍເວັບໄຊທ໌ຕອບສະຫນອງມືຖືການອອກແບບຕອບສະຫນອງການອອກແບບຕອບສະຫນອງ infographicinfographic ຕອບສະຫນອງການອອກແບບມືຖືຕອບສະ ໜອງການອອກແບບເວັບຕອບສະ ໜອງrwdການອອກແບບຕອບສະ ໜອງ ແມ່ນຫຍັງການອອກແບບເວັບຕອບສະ ໜອງ ແມ່ນຫຍັງແມ່ນສິ່ງທີ່ຫຍໍ້ທໍ້\nວາດສະ ໜາ 23\nພຶດສະພາ 31, 2015 ທີ່ 1: 13 PM\nການອອກແບບເວບໄຊທ໌ບໍ່ແມ່ນການເລືອກຜູ້ຄຸ້ມຄອງເວັບອີກແລ້ວ, ດຽວນີ້ມັນ ຈຳ ເປັນ ສຳ ລັບພວກເຂົາ. ຂໍຂອບໃຈ ສຳ ລັບການແບ່ງປັນໂພດຂໍ້ມູນນີ້.\nວັນທີ2ມິຖຸນາ 2021 ເວລາ 6:04 AM\nຂໍຂອບໃຈຫຼາຍໆ Douglas ສຳ ລັບບົດຂຽນທີ່ອະທິບາຍດີນີ້. ຂ້າພະເຈົ້າຕ້ອງຕົກລົງເຫັນດີກັບເລື່ອງນີ້ເຖິງແມ່ນວ່າຢູ່ໃນເນື້ອໃນຂອງເນື້ອໃນ. ສຳ ລັບເວບໄຊທ໌ສ່ວນໃຫຍ່ທີ່ພວກເຮົາສ້າງແບບແຜນທີ່ຕອບສະ ໜອງ ກໍ່ຈະບໍ່ພຽງພໍ. ພວກເຮົາຕ້ອງການເນື້ອຫາຕອບສະ ໜອງ. ແຕ່ ສຳ ລັບເວບໄຊທ໌ທີ່ມີພື້ນຖານຫລາຍຂື້ນພວກເຮົາແນ່ໃຈວ່າພວກເຮົາຈະໃຊ້ບົດຂຽນທີ່ມີເອກະສານດີໆຂອງທ່ານກ່ຽວກັບວິທີການຈັດການກັບສິ່ງນີ້!\nມິຍະ 2, 2021 ທີ່ 12: 42 PM\nຂ້ອຍຄິດວ່າເຈົ້າເວົ້າຖືກແທ້ໆ, ອາໂລນ. ມັນບໍ່ພຽງພໍທີ່ຈະປັບຂະ ໜາດ ແລະຍ້າຍສິ່ງຕ່າງໆ…ພວກເຮົາກໍ່ຕ້ອງການ ນຳ ໃຊ້ເນື້ອຫາຢ່າງມີປະສິດທິຜົນເຊັ່ນກັນ.


ນະໂຍບາຍນີ້ ອະທິບາຍເຖິງວິທີທີ່ພວກເຮົາ, Delivery Hero (Lao) Sole Co., Ltd. (ຕໍ່ໄປນີ້ເອີ້ນວ່າ"foodpanda"), ໃຊ້ຂໍມູນສ່ວນຕົວຂອງທ່ານທີ່ໃຫ້ພວກເຮົາເມື່ອທ່ານໃຊ້ບໍລິການນຳfoodpanda ລວມທັງແຕ່ບໍ່ຈຳກັດສະເພາະເວັບໄຊທ໌ ແລະ ແອັບເທຶງມືຖືຂອງພວກເຮົາ (ຮ່ວມກັນ ຕໍ່ໄປນີ້ເອີ້ນວ່າ"ເວັບໄຊທ໌"). ກະລຸນາອ່ານນະໂຍບາຍຄວາມເປັນສ່ວນຕົວນີ້ ແລະ ທຳຄວາມເຂົ້າໃຈ ກ່ອນຈະໃຊ້ການບໍລິການຂອງພວກເຮົາ. ໂດຍການເຂົ້າເບິ່ງ/ຫຼື ບໍລິການສັ່ງຊື້ໃນເວັບໄຊທ໌ນີ້, ທ່ານເຫັນດີ ແລະ ຍິນຍອມໃຫ້ ເກັບກຳ, ໃຊ້ ແລະ ໂອນຍ້າຍຂໍ້ມູນຂອງທ່ານຕາມທີ່ໄດ້ກຳນົດໄວ້ໃນນະໂຍບາຍນີ້.\nພວກເຮົາເກັບກຳຂໍ້ມູນສ່ວນຕົວຈາກທ່ານເມື່ອທ່ານສັ່ງຊື້ສິນຄ້າຫຼືບໍລິການຈາກເຮົາ ຫຼື ໃຊ້ງານເວັບໄຊທ໌ຂອງພວກເຮົາ. ນອກຈາກນີ້ ພວກເຮົາຍັງເກັບຂໍ້ມູນ ເມື່ອທ່ານຕອບແບບສອບຖາມລູກຄ້າໃດໆສຳເລັດແລ້ວ ແລະ ເມື່ອທ່ານໄດ້ເຂົ້າເບິ່ງເວັບໄຊທ໌ ຂໍ້ມູນການໃຊ້ງານຈະຖືກບັນທຶກໄວ້ໃນກຸກກີ້(ດັ່ງລາຍລະອຽດທີ່ໃຫ້ໄວ້ດ້ານລຸ່ມນີ້). foodpanda ຈະເກັບກຳຂໍ້ມູນຂອງທ່ານທີ່ໃຊ້ເພື່ອຢືນຢັນຕົວຕົນຜູ້ໃຊ້ ແລະ/ຫຼື ສະຖານທີ່ຕັ້ງ (ເຊິ່ງລວມມີ ຊື່, ອີເມລ໌, ທີ່ຢູ່ປະຈຸບັນ, ເບີໂທລະສັບ, ສະຖານທີ່ຕັ້ງເວລາຈິງ, ແລະ ອື່ນໆ), ເມື່ອທ່ານອະນຸຍາດເທົ່ານັ້ນ. ພວກເຮົາເກັບກຳຂໍ້ມູນສະເພາະເຫຼົ່ານີ້ເພື່ອດຳເນີນການໃຊ້ງານຕາມທີ່ສະເໜີຜ່ານທາງເວັບໄຊທ໌ ລວມທັງໃຫ້ຂໍ້ສະເໜີ ແລະ ຂໍ້ມູນກ່ຽວກັບ foodpanda ແລະ ບໍລິການອື່ນໆ ທີ່ທ່ານອາດສົນໃຈ. ພວກເຮົາເກັບກຳຂໍ້ມູນສ່ວນຕົວນີ້ຜ່ານ: ການສັ່ງອາຫານອອນໄລນ໌; ເຂົ້າຮ່ວມການແຂ່ງຂັນ; ສະໝັກຮັບຈົດໝາຍຂ່າວ; ສ້າງບັນຊີຜູ້ໃຊ້ງານ;ການສົ່ງຂໍ້ຄວາມ’ຕິດຕໍ່ເຮົາ’ ຫຼື ການຕິດຕໍ່ອື່ນໆຜ່ານທາງເວັບໄຊທ໌; ຫຼືຜ່ານການໂຄສະນາ, ການຄົ້ນຄວ້າ ແລະ ການຕະຫຼາດໂດຍກົງ. ພວກເຮົາຈະບໍ່ເກັບກຳຂໍ້ມູນທີ່ລະອຽດອອ່ນກ່ຽວກັບທ່ານ.\nຂໍ້ມູນບາງຢ່າງທີ່ທາງເວັບໄຊທ໌ເກັບກຳ ຈະບໍ່ສາມາດພິສູດຕົວຕົນຜູ້ໃຊ້ງານໄດ້ ແຕ່ຈະຕິດຕາມການເຂົ້າໃຊ້ງານເວັບໄຊທ໌ຂອງທ່ານແທນ ເພື່ອທີ່ພວກເຮົາຈະໄດ້ຮັບຮູ້ລັກສະນະການໃຊ້ງານຂອງລູກຄ້າ ແລະ ເພື່ອເປັນການປັບປຸງການສັ່ງອາຫານອອນໄລນ໌. ພວກເຮົາຈະຮັບເອົາຂໍ້ມູນເຫຼົ່ານີ້ໂດຍໃຊ້ກຸກກີ້. ກຸກກີ້ແມ່ນຖານຂໍ້ມູນຂະໜາດນ້ອຍທີ່ສົ່ງຜ່ານໄປຫາອຸປະກອນຂອງທ່ານ ທີ່ຮັບຮູ້ ແລະ ລະບຸອຸປະກອນຂອງທ່ານ ແລະ ອະນຸຍາດໃຫ້ອຸປະກອນຂອງທ່ານຈື່ຂໍ້ມູນຈາກເວັບໄຊທ໌ເພື່ອການໃຊ້ງານຄັ້ງຕໍ່ໄປ. ກຸກກີ້ບໍ່ໄດ້ເກັບຂໍ້ມູນໃດໆທີ່ພິສູດຕົວຕົນຂອງທ່ານ ແລະ ພວກເຮົາບໍ່ໄດ້ໃຊ້ກຸກກີ້ເພື່ອເກັບຂໍ້ມູນດັ່ງກ່າວ ແຕ່ພວກເຮົາຈະເກັບກຳຂໍ້ມູນສ່ວນຕົວຂອງທ່ານເມື່ອທ່ານໄດ້ໃຫ້ຂໍ້ມູນສ່ວນຕົວກັບເຮົາ. ພວກເຮົາອາດຈະເກັບຂໍ້ມູນທາງເຕັກນິກຈາກໂທລະສັບມືຖືຂອງທ່ານ ຫຼືການໃຊ້ງານເວັບໄຊທ໌ຜ່ານທາງໂທລະສັບມືຖື ຍົກຕົວຢ່າງເຊັ່ນ ຂໍ້ມູນສະຖານທີ່ຕັ້ງ ແລະ ຄຸນລັກສະນະສະເພາະ, ຂໍ້ມູນປະສິດທິພາບການນຳໃຊ້ອຸປະກອນຂອງທ່ານ, ຜູ້ໃຫ້ບໍລິການທາງເຄືອຂ່າຍ/ລະບົບປະຕິບັດການ ລວມທັງຊະນິດຂອງອຸປະກອນ ແລະການເຊື່ອມຕໍ່ IP address, ວິທີການຊຳລະເງິນຜ່ານທາງມືຖື, ປະຕິສຳພັນກັບການໃຊ້ເຕັກໂນໂລຊີຕ່າງໆເຊັ່ນ NFC Tags, QR Codes ຫຼື ການນຳໃຊ້ບັດຄູປອງມືຖື. ອຸປະກອນຂອງທ່ານ ແລະ/ຫຼື web browser ຄວນຈະອະນຸຍາດໃຫ້ທ່ານປະຕິເສດການໃຊ້ງານກຸກກີ້ຖ້າທ່ານຕ້ອງການໂດຍການປ່ຽນການຕັ້ງຄ່າ. ຖ້າວ່າທ່ານຕ້ອງການລາຍລະອຽດເພີ່ມເຕີມກ່ຽວກັບກຸກກີ້, ລວມທັງວິທີການຕັ້ງຄ່າການໃຊ້ງານ, ການຈັດການ ແລະ ການລຶບກຸກກີ້, ເຂົ້າເບິ່ງເວັບໄຊທ໌ www.allaboutcookies.org.\nການເກັບມ້ຽນ ແລະ ຄວາມປອດໄພຂອງຂໍ້ມູນສ່ວນຕົວຂອງທ່ານ\nfoodpanda ຈະໃຊ້ຄວາມພະຍາຍາມໃນການຮັກສາຂໍ້ມູນສ່ວນຕົວຂອງທ່ານໃຫ້ປອດໄພທີ່ສຸດ ແລະ ປ້ອງກັນບໍ່ໃຫ້ມີການນຳເອົາຂໍ້ມູນສ່ວນຕົວຂອງທ່ານໄປໃຊ້ໃນທາງທີ່ຜິດ, ການແຊກແຊງແລະເຮັດໃຫ້ສູນເສຍ, ການເຂົ້າເຖິງຂໍ້ມູນ, ດັດແປງ ແລະ ເຜີຍແຜ່ໂດຍບໍ່ໄດ້ຮັບອະນຸຍາດ. foodpanda ຈະທຳລາຍຂໍ້ມູນສ່ວນຕົວຂອງທ່ານທັງໝົດທີ່ມີທີ່ບໍ່ຕ້ອງການໃຊ້ອີກຕໍ່ໄປພາຍໃຕ້ຂໍ້ກຳນົດຂອງນະໂຍບາຍ ຄວາມເປັນສ່ວນຕົວນີ້. ເມື່ອທ່ານເລືອກລະຫັດຜ່ານເພື່ອເຂົ້າໃຊ້ບໍລິການບາງຢ່າງຂອງເວັບໄຊທ໌, ທ່ານມີໜ້າທີ່ຮັບຜິດຊອບຮັກສາລະຫັດຜ່ານຂອງທ່ານໃຫ້ເປັນຄວາມລັບ. ພວກເຮົາຂໍແນະນຳຢ່າໃຫ້ຫຼືແລກປ່ຽນລະຫັດຜ່ານກັບຜູ້ໃດ. ເນື່ອງຈາກລັກສະນະການໃຊ້ງານຂອງອິນເຕີເນັດ, foodpanda ບໍ່ສາມາດຮັບປະກັນຄວາມປອດໄພໃດໆ ຕໍ່ຂໍ້ມູນສ່ວນຕົວຂອງທ່ານໃນລະຫວ່າງການສົ່ງຂໍ້ມູນໃຫ້ພວກເຮົາຫຼືການເກັບຂໍ້ມູນ ໂດຍພວກເຮົາ ແລະ ທ່ານຍອມຮັບວ່າ ທ່ານໄດ້ເປີດເຜີຍຂໍ້ມູນສ່ວນຕົວຂອງທ່ານໃຫ້ເຮົາໂດຍເປັນຄວາມສ່ຽງຂອງທ່ານເອງ. ກະລຸນາຕິດຕໍ່ພວກເຮົາທັນທີຖ້າທ່ານຮູ້ ແລະເຊື່ອວ່າມີການນຳໃຊ້ຂໍ້ມູນສ່ວນຕົວຂອງທ່ານຜ່ານທາງເວັບໄຊທ໌ໂດຍບໍ່ໄດ້ຮັບອະນຸຍາດ.\nທ່ານຍິນຍອມໃຫ້ foodpandaເກັບກຳ ແລະນຳໃຊ້ຂໍ້ມູນສ່ວນຕົວຂອງທ່ານໃນການດຳເນີນການ ແລະ ຈັດສົ່ງຕາມຄຳສັ່ງໄວ້ເທິງເວັບໄຊທ໌ ລວມເຖິງການໃຫ້ບໍລິການອື່ນໆຜ່ານເວັບໄຊທ໌. ໂດຍສະເພາະທ່ານຍິນຍອມຢ່າງຊັດເຈນວ່າfoodpanda ອາດຈະເປີດເຜີຍຂໍ້ມູນຂອງທ່ານເຊິ່ງລວມເຖິງ ຊື່, ອີເມລ໌, ທີ່ຢູ່ ແລະ ເບີໂທລະສັບ ຂອງທ່ານໃຫ້ຜູ້ ຈັດສົ່ງລາຍການສັ່ງຂອງທ່ານ, ບໍ່ວ່າຈະເປັນພະນັກງານຂອງ foodpanda ຫຼື ໂດຍພາກສ່ວນທີສາມທີ່ໃຫ້ບໍລິການຈັດສົ່ງໃຫ້ແກ່ foodpanda. ທ່ານຍິນຍອມໃຫ້ foodpanda ນຳໃຊ້ຂໍ້ມູນສ່ວນຕົວຂອງທ່ານເພື່ອຈຸດປະສົງໃນການໂຄສະນາ ແລະ ການຕະຫຼາດໂດຍກົງ ເພື່ອແຈ້ງໃຫ້ທ່ານຮູ້ກ່ຽວກັບເວັບໄຊທ໌ ແລະ ສິນຄ້າແລະການບໍລິການທີ່ມີໃຫ້, ຫຼືເລື່ອງອື່ນໆທີ່ທ່ານອາດຈະສົນໃຈ. foodpanda ອາດຈະເປີດເຜີຍຂໍ້ມູນສ່ວນຕົວຂອງທ່ານ ແລະ ທ່ານຍິນຍອມໃຫ້ foodpanda ເປີດເຜີຍຂໍ້ມູນສ່ວນຕົວຂອງທ່ານໃຫ້ແກ່: - ໜ່ວຍງານອື່ນທີ່ຢູ່ພາຍໃນກຸ່ມບໍລິສັດ foodpanda; - ບຸກຄົນທີສາມທີ່ກ່ຽວຂ້ອງກັບ foodpanda ຫຼື ສະມາຊິກຄົນອື່ນໆຂອງກຸ່ມ foodpanda ເພື່ອປະຕິບັດໜ້າທີ່ຫຼືສະ ໜອງຜະລິດຕະພັນ ແລະ ການບໍລິການໃນນາມຂອງພວດເຮົາເຊັ່ນ: ການດຳເນີນການຊຳລະເງິນ, ການສົ່ງຈົດໝາຍອອກ, ການເກັບໜີ້, ການວິໄຈຂໍ້ມູນ, ສະຖິຕິການຕະຫຼາດ ແລະ ການໂຄສະນາທາງກົງຫຼືທາງອ້ອມ. ຫາກທ່ານຕ້ອງການຍົກເລີກການຮັບຂ່າວສານການຕະຫຼາດໂດຍກົງຈາກ foodpanda ຫຼື ບໍ່ຕ້ອງການໃຫ້ເຮົາແບ່ງປັນຂໍ້ມູນສ່ວນຕົວຂອງທ່ານກັບພາກສ່ວນອື່ນ, ກະລຸນາສົ່ງອີເມລ໌ ຫາພວກເຮົາທີ່ [email protected] ຫຼື ປະຕິບັດຕາມຂັ້ນຕອນໃນການຍົກເລີກການສະໝັກ ເຊິ່ງມີຢູ່ໃນທຸກໆການສື່ສານທີ່ທ່ານໄດ້ຮັບຈາກພວກເຮົາ, ການຮ້ອງຂໍເອົາ ຂໍ້ມູນສ່ວນຕົວຂອງທ່ານອອກ ຈາກບັນຊີລາຍຊື່ຜູ້ຮັບຈົດໝາຍຂອງພວກເຮົາ. ພວກເຮົາຈະພະຍາຍາມປະຕິບັດຕາມຄຳຮ້ອງຂໍຂອງທ່ານພາຍໃນໄລຍະເວລາທີ່ເໝາະສົມຫຼັງຈາກໄດ້ຮັບການ ຮ້ອງຂໍຈາກທ່ານ. ກະລຸນາຮັບຊາບວ່າ ການໃຫ້ບຸກຄົນທີ່ສາມດຳເນີນການຍົກເລີກການໃຊ້ບໍລິການນັ້ນໝາຍເຖິງພວກເຮົາຈະບໍ່ສາມາດໃຫ້ບໍລິການ ໃດໆທ່ານໄດ້ອີກ. foodpanda ຂໍສະຫງວນສິດໃນການເປີດເຜີຍຂໍ້ມູນສ່ວນຕົວຂອງທ່ານ ຫາກມີຄວາມຈຳເປັນຫຼືໄດ້ຮັບອະນຸຍາດໃນທາງກົດໝາຍ ຫຼືເພື່ອເປັນການປົກປ້ອງສິດ ຫຼື ຊັບສິນຂອງ foodpanda ຫຼື ບຸກຄົນທີ່ສາມ ຫຼື ເພື່ອຫຼີກເວັ້ນຄວາມເສຍຫາຍໃດໆທີ່ອາດຈະເກີດຂຶ້ນກັບຜູ້ອື່ນ ໃນກໍລະນີທີ່ມີການຂາຍບໍລິສັດ ຫຼືຮ່ວມເຂົ້າກັບບໍລິສັດອື່ນ, ຂໍ້ມູນສ່ວນຕົວຂອງທ່ານບາງສ່ວນຫຼືທັງໝົດອາດຖືກໂອນຍ້າຍໄປໃຫ້ບຸກຄົນທີ່ສາມ.\nfoodpanda ຈະໃຊ້ທຸກຄວາມພະຍາຍາມເພື່ອຮັກສາຂໍ້ມູນສ່ວນຕົວຂອງທ່ານໄວ້ຢ່າງຖືກຕ້ອງ, ຄົບຖ້ວນ, ອັບເດດຢູ່ສະເໝີ, ມີຄວາມກ່ຽວຂ້ອງ ແລະ ບໍ່ເຮັດໃຫ້ເຂົ້າໃຈຜິດ. ກະລຸນາຕິດຕໍ່ຫາພວກເຮົາ ຖ້າທ່ານຕ້ອງການເຂົ້າເຖິງຂໍ້ມູນສ່ວນຕົວທີ່ທ່ານໄດ້ໃຫ້ foodpanda ໄວ້. ພວກເຮົາຈະສະໜອງ ບັນຊີຂໍ້ມູນສ່ວນຕົວຂອງທ່ານໃຫ້ສົມບູນພາຍໃນໄລຍະເວລາທີ່ສົມເຫດສົມຜົນຫຼັງຈາກໄດ້ຮັບຄຳຮ້ອງຂໍຂອງ ທ່ານ. ກະລຸນາສົ່ງອີເມລ໌ຫາພວກເຮົາຖ້າທ່ານຕ້ອງການຮັບສຳເນົາຂອງຂໍ້ມູນນີ້ - [email protected] Foodpanda ຂໍສະຫງວນສິດໃນການຄິດຄ່າທຳນຽມ ໃນການດຳເນີນການຕາມຄຳຂໍຂອງທ່ານເພື່ອໃຫ້ສອດ ຄ່ອງຕາມກົດໝາຍທ້ອງຖິ່ນ. ທ່ານສາມາດຕິດຕໍ່ພວກເຮົາເພື່ອແກ້ໄຂຂໍ້ມູນສ່ວນຕົວໃດໆທີ່ບໍ່ຖືກຕ້ອງ, ບໍ່ຄົບຖ້ວນ ຫຼື ບໍ່ອັບເດດ ຫຼື ຮ້ອງຂໍໃຫ້ລຶບຂໍ້ມູນສ່ວນຕົວຂອງທ່ານ. ພວກເຮົາຈະດຳເນີນການຕາມຄຳຂໍ ຂອງທ່ານໃຫ້ໄວທີ່ສຸດຫຼັງຈາກໄດ້ຮັບການແຈ້ງຈາກທ່ານ. ການລຶບບັນຊີ foodpanda ຂອງທ່ານ ບໍ່ໄດ້ໝາຍຄວາມວ່າຂໍ້ມູນສ່ວນຕົວຂອງທ່ານຈະຖືກລຶບ ໂດຍອັດຕະໂນມັດ. ຖ້າທ່ານຕ້ອງການໃຫ້ foodpanda ລຶບຂໍ້ມູນສ່ວນຕົວທັງໝົດພ້ອມກັບການລຶບບັນຊີຂອງທ່ານ, ກະລຸນາເຮັດຕາມຂັ້ນຕອນທີ່ກ່າວມາຂ້າງເທິງ. ກະລຸນາຮັບຊາບວ່າ ການລຶບຂໍ້ມູນສ່ວນຕົວຂອງທ່ານອອກຈາກລະບົບເຮົານັ້ນ ໝາຍເຖິງທ່ານຍົກເລີກການໃຊ້ບໍລິການຈາກພວກເຮົາທັງໝົດ ແລະ ພວກເຮົາບໍ່ສາມາດດຳເນີນການຕາມຄຳຂໍຂອງທ່ານ ຖ້າຫາກມີຂໍ້ກຳນົດທາງກົດໝາຍໃດໆ ໃນການຮັກສາຂໍ້ມູນສ່ວນບຸກຄົນບາງສ່ວນຂອງທ່ານ. ພວກເຮົາອາດຈະຮຽກຮ້ອງໃຫ້ທ່ານພິສູດຕົວຕົນຂອງທ່ານກ່ອນທີ່ຈະໃຫ້ ສຳເນົາຂໍ້ມູນສ່ວນຕົວຂອງທ່ານ.\nFoodpanda ຂໍສະຫງວນສິດໃນການປ່ຽນແປງ ທັງໝົດ ຫຼື ບາງສ່ວນຂອງນະໂຍບາຍຄວາມເປັນສ່ວນຕົວນີ້. ຖ້າມີການປ່ຽນແປງໃດໆຈະແຈ້ງຜ່ານທາງເວບໄຊທ໌ ແລະ ຜ່ານການແຈ້ງເຕືອນທາງອີເມວຕາມຄວາມເໝາະສົມ.\nເວັບໄຊທ໌ຂອງເຮົາອາດມີລິ້ງໄປຫາເວັບໄຊທ໌ອື່ນໆ. ນະໂຍບາຍຄວາມເປັນສ່ວນຕົວນີ້ໃຊ້ໄດ້ແຕ່ກັບເວັບໄຊທ໌ຂອງ ເຮົາເທົ່ານັ້ນ. ດັ່ງນັ່ນ ທ່ານຄວນອ່ານນະໂຍບາຍຄວາມເປັນສ່ວນຕົວຂອງເວັບໄຊທ໌ອື່ນໆ ທີ່ທ່ານກຳລັງໃຊ້ງານຢູ່.\nຖ້າຫາກທ່ານມີຄຳຄິດເຫັນ, ຄຳຖາມຕ່າງໆ ແລະ ຕ້ອງການສອບຖາມຂໍ້ມູນເພີ່ມເຕີມທີ່ກ່ຽວຂ້ອງກັບການນຳໃຊ້ຂໍ້ມູນສ່ວນຕົວຂອງທ່ານ ທ່ານສາມາດສົ່ງມາໄດ້ທີ່: [email protected] ພວກເຮົາຍິນດີໃຫ້ບໍລິການ.


ທ່ານປະທານປະເທດເຈີ່ນດ້າຍກວາງສາບານຕົວຮັບດຳລົງຕຳແໜ່ງ - ຂ່າວພາບຫວຽດນາມ\nທ່ານ ເຈີ່ນດ້າຍກວາງ ກຳມະການກົມການເມືອງ ຮັບດຳລົງຕຳ\nແໜ່ງເປັນປະທານປະເທດ ສສ. ຫວຽດນາມ ອາຍຸການ 2016 – 2021\nຕອນບ່າຍວັນທີ 25/07 ດ້ວຍບັດສະໜັບສະໜູບຂອງສະມາຊິກສະພາແຫ່ງຊາດ 98,18% ສະພາແຫ່ງຊາດເລືອກຕັ້ງທ່ານ ເຈີ່ນດ້າຍກວາງ ກຳມະການກົມການເມືອງ ຮັບດຳລົງຕຳແໜ່ງເປັນປະທານປະເທດ ສສ. ຫວຽດນາມ ອາຍຸການ 2016 – 2021 ກ່າວຄຳເຫັນຕໍ່ສະພາແຫ່ງຊາດ ພາຍຫລັງພິທີສາບານຕົວ, ທ່ານປະທານປະເທດ ເຈີ່ນດ້າຍກວາງ ຢັ້ງຢືນວ່າ: ຈະສົມທົບກັນຢ່າງແໜ້ນແຟ້ນກັບສະພາແຫ່ງຊາດ, ລັດຖະບານ ແລະ ບັນດາອົງການທີ່ກ່ຽວຂ້ອງໃນການປະຕິບັດໜ້າທີ່ສິດອຳນາດໃນຂົງເຂດນິຕິບັດຍັດ, ບໍລິຫານ ແລະ ຕຸລາການ. ທ່ານປະທານປະເທດ ເຈີ່ນດ້າຍກວາງ ຢັ້ງຢືນວ່າ: ຈະເຮັດຈົນສຸດຄວາມສາມາດຂອງຕົນ ເພື່ອປົກປັກຮັກສາເອກະລາດ, ອະທິປະໄຕ ເອກະພາບ, ຜືນແຜ່ນດິນອັນຄົບຖ້ວນ ທີ່ສັກກະລະບູຊາຂອງປະເທດຊາດ, ຜົນປະໂຫຍດ ແລະ ຄວາມສະຫງົບຂອງແຫ່ງຊາດ, ຮັກສາສະຖຽນລະພາບດ້ານການເມືອງ - ສັງຄົມໄວ້ຢ່າງໝັ້ນຄົງ, ສ້າງສະພາບແວດລ້ອມແຫ່ງສັນຕິພາບ ເພື່ອພັດທະນາປະເທດຊາດ. ທ່ານປະທານປະເທດ ເຈີ່ນດ້າຍກວາງ ຊີ້ແຈ້ງວ່າ:\n“ເປັນເຈົ້າການເຂົ້າຮ່ວມການສ້າງ, ປັບປຸງລະບົບກົດໝາຍ ແບບວິທີ ແລະ ກົນໄກການປະຕິບັດ, ຍົກສູງຜົນສັກສິດ, ປະສິດທິຜົນໃນການຄຸ້ມຄອງລັດແຫ່ງອຳນາດນິຕິບັນຍັດສັງຄົມນິຍົມຂອງປະຊາຊົນ ໂດຍປະຊາຊົນ ແລະ ເພື່ອປະຊາຊົນ”\n ເມື່ອຕອບສຳພາດຕໍ່ນັກຂ່າວ VOV ພາຍຫລັງພິທີສາບານຕົວຂອງທ່ານປະທານປະເທດ, ທ່ານ ຫງວຽນຈ້ອງເຫງັຍ ສະມາຊິກສະພາແຫ່ງຊາດສັງກັດຄະນະສະພາຊິກສະພາແຫ່ງຊາດແຂວງ ຕຽນຢາງ ໃຫ້ຮູ້ວ່າ:\n“ຂ້າພະເຈົ້າມີຄວາມພໍໃຈຕໍ່ຄຳປາໄສຂອງປະທານປະເທດ, ເຊິ່ງໄດ້ຢັ້ງຢືນຢ່າງຈະແຈ້ງວ່າ: ຫວຽດນາມ ຕ້ອງປະຕິບັດ2ໜ້າທີ່ຍຸດທະສາດກໍ່ສ້າງ ແລະ ປົກປັກຮັກສາປະເທດຊາດ. ປະທານປະເທດແມ່ນຜູ້ຊີ້ນຳນຳພາກຳລັງປະກອບອາວຸດ. ຂ້າພະເຈົ້າເຫັນວ່າ: ຜ່ານການປາໄສນັ້ນ ໄດ້ຢືນຢັນຢ່າງຈະແຈ້ງເຖິງເຈດຈຳນົງໃນຄວາມຕັດສິນໃຈ ບໍ່ພຽງແຕ່ສ່ວນຕົວປະທານປະເທດເທົ່ານັ້ນ ຫາກຍັງແມ່ນເຈດຈຳນົງໃນຄວາມຕັດສິນໃຈຂອງພັກ, ຂອງປະຊາຊົນ, ຂອງປະເທດຊາດຕໍ່ໜ້າທີ່ປະເທດຊາດ ແລະ ການສ້າງພື້ນຖານ ປ້ອງກັນຊາດ ແລະ ປ້ອງກັນຄວາມສະຫງົບ ຂອງປະຊາຊົນໃນສະພາບການໃໝ່. ”


ພິທີສອບເສັງຄັດເລືອກເອົາພະນັກງານ-ລັດຖະກອນໃໝ່ ປະຈຳປີ 2020 | Ministry of Justice\nພິທີສອບເສັງຄັດເລືອກເອົາພະນັກງານ-ລັດຖະກອນໃໝ່ ປະຈຳປີ 2020\nSubmitted by wickyboubphalyvanh on ວັນສຸກ, 05/06/2020 - 10:09\nວັນທີ2ມິຖຸນາ 2020 ທີ່ຜ່ານມາ ຢູ່ທີ່ຫ້ອງປະຊຸມພະແນກຍຸຕິທຳແຂວງ ບໍ່ແກ້ວ ໄດ້ຈັດພິທີສອບເສັງຄັດເລືອກເອົາພະນັກງານ-ລັດຖະກອນໃໝ່ ປະຈຳປີ 2020 ຂຶ້ນ ໂດຍພາຍໃຕ້ການເປັນປະທານຂອງ ທ່ານ ຄຳຫຼ້າ ອຸດທະຍອດ ກໍາມະການພັກແຂວງ, ຫົວໜ້າພະແນກຍຸຕິທຳແຂວງ ບໍ່ແກ້ວ, ມີບັນດາຄະນະຮັບຜິດຊອບ, ອະນຸກໍາມະການສອບເສັງ, ຕະຫຼອດຮອດນັກສອບເສັງເຂົ້າຮ່ວມ.\nການສອບເສັງຄັ້ງນີ້ມີນັກສອບເສັງເຂົ້າຮ່ວມທັງໝົດ 14 ຄົນ, ຍິງ6ຄົນ ແລະ ຄັດເລືອກເອົາ 1 ຄົນ. ຜູ້ທີ່ເຂົ້າຮ່ວມສອບເສັງໃນຄັ້ງນີ້ ເເມ່ນພະນັກງານອາສາສະໝັກ ຢູ່ພະແນກຍຸຕິທຳແຂວງ ແລະ ມາຈາກບັນດາຫ້ອງການຍຸຕິທໍາເມືອງ ທັງ5ເມືອງຂອງແຂວງ ບໍ່ແກ້ວ, ເພື່ອມາສອບເສັງຄັດເລືອກເອົາຕົວເລກລັດຖະກອນຕາມໂກຕ໋າຂອງກະຊວງຍຸຕິທຳແບ່ງປັນໃຫ້, ບົດຮຽນທີ່ນໍາມາສອບເສັງໃນຄັ້ງນີ້ ແມ່ນປະກອບມີ ຄວາມຮູ້ທົ່ວໄປ ແລະ ຄວາມຮູ້ກ່ຽວກັບກົດໝາຍ, ຊຶ່ງໄດ້ແບ່ງອອກເປັນ2ພາກຄື: ປາລາໄນ ແລະ ອັດຕາໄນ.\nໃນໂອກາດນີ້ ທ່ານ ຄຳຫຼ້າ ອຸດທະຍອດ ກໍໄດ້ເນັ້ນໜັກໃຫ້ອະນຸກຳມະການສອບເສັງ ແລະ ນັກສອບເສັງທຸກຄົນ ຈົ່ງພ້ອມກັນເອົາໃຈໃສ່ປະຕິບັດກົດລະບຽບຂອງການສອບເສັງຢ່າງເຄັງຄັດ, ໃຫ້ນໍາໃຊ້ຄວາມຮູ້ ແລະ ຄວາມສາມາດຂອງຕົນເຂົ້າໃນການສອບເສັງ ເພື່ອເຮັດໃຫ້ການສອບເສັງໃນຄັ້ງນີ້ມີປະສິດທິພາບ ແລະ ປະສິດທິຜົນຕາມລະດັບຄາດໝາຍທີ່ວາງໄວ້ ແລະ ເຊື່ອໝັ້ນວ່າບັນດານັກສອບເສັງທຸກຄົນຈະປະຕິບັດຕາມກົດໝາຍ ແລະ ລະບຽບການສອບເສັງຢ່າງເຂັ້ມງວດ.\nພາບ-ຂ່າວ: ພະແນກຍຸຕິທໍາແຂວງ ບໍ່ແກ້ວ


ໂຮງຮຽນອະນຸບານ-ປະຖົມ ຫຼວງປະເສີດ ຫຼັງໃໝ່ຮອງຮັບນັກຮຽນໄດ້ເຖິງ 600 ຄົນ\nໂຄງການກໍ່ສ້າງໂຮງຮຽນອະນຸບານ-ປະຖົມ ຫຼວງປະເສີດ ຫຼັງໃໝ່ຈະດຳເນີນການກໍ່ສ້າງໃຫ້ສຳເລັດໃນໄລຍະເວລາ 12 ເດືອນ ພ້ອມຈະຮອງຮັບນັກຮຽນໄດ້ເຖິງ 600 ຄົນຄຽງຄູ່ກັບການຈັດຕັ້ງປະຕິບັດການຮຽນການສອນຫຼັກສູດຂອງກະຊວງສຶກສາທິການ ແລະກິລາ. ພິເສດສຸດໃນການເປີດນຳໃຊ້ໂຮງຮຽນຫຼັງໃໝ່ຈະເສີມຄູຊຽນຊານຊາວຕ່າງຊາດສອນພາສາອັງກິດ ແລະພາສາຈີນ ແນໃສ່ຍົກສູງຄຸນນະພາບການສຶກສາໃຫ້ລູກຫຼານພໍ່ແມ່ຊາວລາວກໍຄືນະຄອນຫຼວງມີຄວາມຮູ້ຄວາມສາມາດທຽບເທົ່າກັບສາກົນເພື່ອປະກອບສ່ວນເຂົ້າໃນການປົກປັກຮັກສາ ແລະສ້າງສາພັດທະນາປະເທດຊາດ.\nພິທີຍໍເສົາເອກ ໂຄງການກໍ່ສ້າງໂຮງຮຽນຫຼັງໃໝ່ດັ່ງກ່າວ, ໄດ້ມີຂຶ້ນເມື່ອວັນທີ 10 ມິຖຸນາ ຜ່ານມາທີ່ບ້ານໂນນຄໍ້ເໜືອ ເມືອງໄຊເຊດຖາ ນະຄອນຫຼວງວຽງຈັນ, ໂດຍການເຂົ້າຮ່ວມຂອງທ່ານ ພັນເອກ ສຸພາ ອິນທະວົງ ຫົວໜ້າກົມຕຳຫຼວດຄຸ້ມຄອງຄົນຕ່າງປະເທດ,ທ່ານ ພົມມີ ໄຊຍະສານ ຫົວໜ້າຫ້ອງການສຶກສາທິການ ແລະ ກິລາ ເມືອງໄຊເຊດຖາ, ທ່ານ ສົມມະໂນນຶກ ຫຼວງປະເສີດ ປະທານກຸ່ມໂຮງຮຽນອານຸບານ-ປະຖົມຫຼວງປະເສີດ ທັງເປັນຜູ້ອໍານວຍການບໍລິສັດ ເອັດເຄ ສໍາຫຼວດອອກແບບ-ຮັບເໝົາກໍ່ສ້າງ ແລະ ທ່ານ ນາງ ພຸດທະລົງ ຫຼວງປະເສີດ ຜູ້ອໍານວຍການ ໂຮງຮຽນອານຸບານ-ປະຖົມ ຫຼວງປະເສີດ ພ້ອມດ້ວຍບັນດາແຂກຖືກເຊີນ ແລະສື່ມວນຊົນ.\nທ່ານ ຈັນທະພອນ ຫຼວງປະເສີດ ຜູ້ບໍລິຫານໂຮງຮຽນດັ່ງກ່າວໄດ້ກ່າວໃຫ້ຮູ້ເຖິງປະຫວັດຄວາມເປັນມາຂອງໂຮງຮຽນ, ຊຶ່ງໂຮງຮຽນອະນຸບານ-ປະຖົມ ຫຼວງປະເສີດ ໄດ້ຮັບການສ້າງຕັ້ງຂຶ້ນໃນປີ 2005 ຈົນມາເຖິງປັດຈຸບັນ, ຜູ້ກໍ່ຕັ້ງໂຮງຮຽນ ແມ່ນພໍ່ເຖົ້າ ດຣ ບຸນຊົມ ແລະແມ່ເຖົ້າ ບົວຄຳ ຫຼວງປະເສີດ ຊຶ່ງມີເຈດຈຳນົງ ແລະ ຄວາມຕັ້ງໃຈຢາກສ້າງໂຮງຮຽນແຫ່ງນີ້ຂຶ້ນມາເພື່ອພັດທະນາລູກຫຼານນັກຮຽນໃນຂອບເຂດນີ້ໃຫ້ໄດ້ຮັບການສຶກສາທີ່ດີ ແລະໂຮງຮຽນຫຼັງນີ້ໄດ້ສູ້ແດດຜ່ານຝົນມາຫຼາຍ 10 ປີ ຊຶ່ງອາຄານຮຽນຫຼັງທໍາອິດສາມາດສ້າງລູກຫຼານ ແລະນ້ອງນັກຮຽນໄດ້ຫຼາຍກວ່າ 17 ຮຸ່ນດ້ວຍຄວາມຮັກ ແລະຄວາມຕັ້ງໃຈທີ່ຢາກຈະພັດທະນານ້ອງນັກຮຽນໃຫ້ເປັນຄົນດີຂອງສັງຄົມນັບມາເຖິງປັດຈຸບັນກໍສືບທອດເຈດຕະນາລົມຂອງພໍ່ເຖົ້າ ແລະແມ່ເຖົ້າ ໃນການຮັບໃຊ້ວຽກງານການສຶກສາ. ດັ່ງນັ້ນ, ຈຶ່ງໄດ້ຕັດສິນໃຈເລີ່ມຕົ້ນໂຄງການພັດທະນາໂຮງຮຽນ ແລະໄດ້ຂຶ້ນແຜນກັນມາແຕ່ປີ 2018 ຈົນມາເຖິງປັດຈຸບັນ.\nທ່ານ ສົມມະໂນນຶກ ຫຼວງປະເສີດ ໄດ້ກ່າວໃນພິທີອີກວ່າ: ໂຄງການກໍ່ສ້າງໂຮງຮຽນຫຼັງໃໝ່ນີ້ ມີເນື້ອທີ່ໂຄງການທັງໝົດ 2.500 ຕາແມັດ ໂດຍມີສະຖານທີ່ຕັ້ງຢູ່ບ້ານໂນນຄໍ້ເໜືອ ເມືອງໄຊເຊດຖາ ນະຄອນຫຼວງວຽງຈັນ ເປັນອາຄານສູງ3ຊັ້ນ ປະກອບມີຫ້ອງຮຽນ25 ຫ້ອງ. ໃນນັ້ນ, ຊັ້ນອານຸບານມີ6ຫ້ອງ, ຊັ້ນປະຖົມ 10 ຫ້ອງ, ຫ້ອງພັກຄູ 1 ຫ້ອງ,ຫ້ອງປະຊຸມ1 ຫ້ອງ, ສະໂມສອນ 1 ຫຼັງ, ຫ້ອງຄອມພິວເຕີ 1 ຫ້ອງ, ຫ້ອງທົດລອງ 1 ຫ້ອງ,ຫ້ອງການ2ຫ້ອງ, ຫ້ອງສະໝຸດ 1 ຫ້ອງ ແລະ ໂຮງອາຫານ1 ຫຼັງ. ນອກຈາກນັ້ນ,ຢູ່ໃນເດີ່ນໂຮງຮຽນຍັງມີສະໜາມກິລາບານເຕະຫຍ້າທຽມ ເພື່ອຫຼິ້ນກິລາ ແລະ ເຮັດກິດຈະກຳນອກຫຼັກສູດຕ່າງໆ ແລະໂຮງຮຽນຍັງສາມາດຮອງຮັບນັກຮຽນໄດ້ເຖິງ 600 ຄົນ. ສໍາລັບໄລຍະເວລາໃນການກໍ່ສ້າງແມ່ນຈະໃຊ້ເວລາ 12 ເດືອນຈຶ່ງຈະສໍາເລັດສົມບູນ ແລະ ເປີດນໍາໃຊ້ເປັນທາງການໂດຍການອອກແບບ ແລະກໍ່ສ້າງດ້ວຍຄຸນນະພາບໂດຍບໍລິສັດ ເອັດເຄ ສໍາຫຼວດອອກແບບກໍ່ສ້າງເຄຫະສະຖານ ຈໍາກັດຜູ້ດຽວ.\nການກໍ່ສ້າງໂຮງຮຽນຫຼັງໃໝ່ນີ້ຍ້ອນວ່າທາງຄອບຄົວຫຼວງປະເສີດ ເຫັນໄດ້ຄວາມສໍາຄັນຂອງວຽກງານການສຶກສາເວົ້າລວມ, ເວົ້າສະເພາະໃນຂົງເຂດເມືອງໄຊເຊດຖາ ກໍຄືໃນນະຄອນຫຼວງວຽງຈັນໂດຍສະເພາະແມ່ນໃນເຂດກຸ່ມບ້ານໂນນຄໍ້ໃຫ້ມີສະຖານທີ່ການສຶກສາທີ່ໄດ້ມາດຖານ, ມີຄຸນະພາບ ແລະມີຄວາມສະດວກສະບາຍແນໃສ່ເຮັດໃຫ້ລູກຫຼານມີສະຖານທີ່ໃນການສຶກສາທີ່ດີເພື່ອປະກອບສ່ວນເຂົ້າໃນການພັດທະນາປະເທດຊາດ.


ພັກເດໂມແຄຣັດ ກຽມຈັດກອງປະຊຸມໃຫຍ່ ທາງອອນລາຍ ເພື່ອແຕ່ງຕັ້ງທ່ານໄບເດັນ ໃຫ້ ເປັນຜູ້ຕາງໜ້າພັກ ເພື່ອແຂ່ງຂັນ ເປັນປະທນາທິບໍດີ\nອະດີດຮອງປະທານາທິບໍດີໂຈ ໄບເດັນກ່າວກ່ຽວກັບແຜນການ ຂອງເພິ່ນ ໃນການຕໍ່ສູ້ກັບຄວາມບໍ່ສະເໝີພາບກັນ ທາງດ້ານຊົນຊາດຊົນເຜົ່າ ໃນງານໂຮມຊຸມນຸມເພື່ອໂຄສະນາຫາສຽງໃນເມືອງ Wilmington, ລັດເດລາແວ, ວັນທີ 28 ກໍລະກົດ, 2020\nບັນດາພວກຜູ້ນຳຂອງພັກເດໂມແຄຣັດ, ລວມທັງອະດີດປະທານາທິບໍດີ ບາຣັກ ໂອບາມາ ແລະ ທ່ານນາງ ຮີວລາຣີ ຄລິນຕັນ, ຜູ້ໄດ້ຖືກແຕ່ງຕັ້ງ ໃຫ້ຕາງໜ້າ ພັກ ເພື່ອແຂ່ງຂັນເປັນປະທານາທິບໍດີປີ 2016 ແມ່ນນອນຢູ່ໃນບັນດາຜູ້ນໍາພັກທີ່ມີຈໍານວນຫລວງຫລາຍທີ່ຈະກ່າວຄໍາປາໄສຢູ່ໃນກອງປະຊຸມໃຫຍ່ຂອງພັກເດໂມແຄຣັດໃນອາທິດໜ້ານີ້ ເພື່ອເຮັດໃຫ້ການສະໝັກແຂ່ງຂັນເປັນປະທານາທິບໍດີ ຂອງອະດີດຮອງປະທານາທິບໍດີໂຈ ໄບເດັນໄດ້ຮັບຄວາມນິຍົມເພີ້ມສູງຂຶ້ນ ຢູ່ໃນການເລືອກຕັ້ງໃນເດືອນພະຈິກນີ້.\nກອງປະຊຸມໃຫຍ່ນັ້ນຈະເປັນຄັ້ງທໍາອິດໃນປະຫວັດສາດທາງການເມືອງຂອງສະຫະລັດ ທີ່ຈັດຂຶ້ນຢ່າງແທ້ຈິງຢູ່ທົ່ວປະເທດໂດຍຜ່ານທາງອີເລັກໂທຣນິກທັງໝົດເລີຍ. ການກ່າວຄໍາປາໄສໃນ4ຄືນຈະເລີ້ມຂຶ້ນໃນວັນຈັນຈະມາເຖິງນີ້ແລະດໍາ ເນີນໄປຈົນເຖິງການກ່າວຄໍາປາໄສ ຮັບເອົາການຖືກແຕ່ງຕັ້ງໃຫ້ເປັນຜູ້ຕາງໜ້າ ພັກ ລົງແຂ່ງຂັນເປັນປະທານາທິບໍດີຂອງທ່ານໄບເດັນ ໃນວັນທີ 20 ສິງຫາ ໂດຍຈະກ່າວຈາກເຮືອນຂອງທ່ານເອງ ໃນລັດ ເດລາແວ.\nພັກໄດ້ຖືກບັງຄັບໃຫ້ຍ້າຍການກ່າວຄໍາປາໄສ ຢູ່ໃນກອງປະຊຸມໃຫຍ່ ທີ່ໄດ້ວາງ ແຜນເພື່ອເຮັດໃຫ້ທ່ານໄບເດັນໄດ້ຮັບຄວາມນິຍົມສູງ ແລະປະນາມການດໍາລົງ ຕໍາແໜ່ງໃນທໍານຽບຂາວຂອງປະທານາທິບໍດີ ດໍໂນລ ທຣໍາ ທີ່ສັງກັດພັກຣີພັບ ບລິກັນນັ້ນ ອອກຈາກເມືອງມີລວອກກີ, ລັດວິສຄອນຊິນ ທີ່ຢູ່ພາກຕາເວັນຕົກ ຕອນກາງຂອງປະເທດ ຍ້ອນການແຜ່ຜາຍການລະບາດຂອງໄວຣັສໂຄໂຣນາ ທີ່ບໍ່ມີທ່າທີຈະຫລຸດຜ່ອນລົງເລີຍນັ້ນ. ພວກທີ່ຈະເປັນຕົວແທນໃນການເລືອກຢູ່ ໃນກອງປະຊຸມໃຫຍ່ດັ່ງກ່າວຫລາຍພັນຄົນ ຖືກບອກໃຫ້ຢູ່ເຮືອນແທນທີ່ຈະເດີນ ທາງໄປຍັງເມືອງມີລວອກກີ.\nກອງປະຊຸມໃຫຍ່ທີ່ຈັດຂຶ້ນທາງອອນລາຍຈະລວມມີການກ່າວຄໍາປາໄສຈາກ ຄູ່ ຮ່ວມລົງແຂ່ງຂັນ ຂອງທ່ານໄບເດັນ ທີ່ໄດ້ມີການປະກາດຊື່ໄປແລ້ວ ໃນວັນອັງ ຄານວານນີ້..\nທ່ານໄດ້ໃຫ້ສັນຍາໄວ້ໄດ້ຫລາຍເດືອນແລ້ວວ່າ ຈະແມ່ນແມ່ຍິງທີ່ຈະກາຍເປັນ ແມ່ຍິງຜູ້ທີສີ່ ທີ່ປາກົດຕົວຢູ່ໃນຕໍາແໜ່ງໃຫຍ່ຂອງພັກນຶ່ງ. ທັງສາມຄົນໃນເມື່ອ ກ່ອນ ລ້ວນແຕ່ເສຍໄຊ, ສອງຄົນແມ່ນເປັນຜູ້ໄດ້ຮັບການແຕ່ງຕັ້ງ ໃຫ້ເປັນຜູ້ ຕາງໜ້າພັກ ເພື່ອແຂ່ງຂັນເປັນຮອງປະທານາທິບໍດີ ແລະທ່ານນາງຄລິນຕັນ ທີ່ຢູ່ໃນການແຂ່ງຂັນຂອງທ່ານນາງ ກັບທ່ານທຣໍາ ເພື່ອເປັນປະທານາທິບໍດີ.\nການເລືອກເອົາຮອງປະທານາທິບໍດີຂອງທ່ານ ໄບເດັນ ຖືກມອງວ່າເປັນເລື້ອງ ສໍາຄັນພິເສດ. ຖ້າຫາກທ່ານເອົາຊະນະທ່ານທຣໍາໄດ້, ທ່ານໄບເດັນຈະມີອາຍຸ 78 ປີ ໃນຕອນສາບານຕົວເຂົ້າຮັບຕໍາແໜ່ງເປັນປະທານາທິບໍດີ ໃນເດືອນມັງ ກອນ, ຊຶ່ງຈະເປັນປະທານາທິບໍດີສະຫະລັດທີ່ມີອາຍຸສູງທີ່ສຸດ. ທ່ານທຣໍາຈະໄດ້ 74 ປີ.\nບັນດານັກວິເຄາະທາງການເມືອງຂອງສະຫະລັດ ຫລາຍຄົນ ກໍາລັງໃຫ້ຂໍ້ສັນນິດຖານກັນວ່າ ທ່ານໄບເດັນຈະດໍາລົງຕໍາແໜ່ງ ຢູ່ໃນພຽງແຕ່ສະໄໝດຽວ ເທົ່ານັ້ນ ຖ້າຫາກທ່ານຊະນະການເລືອກຕັ້ງ ໃນວັນທີ3ພະຈິກນີ້, ຊຶ່ງຈະເຮັດໃຫ້ຄູ່ລົງ ສະໝັກຮ່ວມກັບທ່ານໃນປີ 2020 ກາຍເປັນຜູ້ລົງແຂ່ງຂັນເປັນປະທານາທິບໍດີ ຈາກພັກເດໂມແຄຣັດໃນທັນທີທັນໃດໂລດ.


ບໍລິສັດສະແຕນເລດ freezer-Spiral Freezer-Square Technology Group ຈຳ ກັດ.\nເຄື່ອງຊັກຜ້າກຽວຕ່ ຳ ຄວາມຕ່ ຳ ຕ່ ຳ ພ້ອມກອງດຽວທີ່ຜະລິດໂດຍບໍລິສັດເຕັກໂນໂລຢີ Square ສາມາດໃຊ້ໄດ້ກັບອາຫານແຊ່ແຂງແລະອາຫານຂະ ໜາດ ນ້ອຍ. ເຖິງຢ່າງໃດກໍ່ຕາມ, ອຸປະກອນແຊ່ແຂງທີ່ມີຂະ ໜາດ ໃຫຍ່ເຊິ່ງຍັງໃຊ້ກັບອາຫານແຊ່ແຂງທີ່ມີຂະ ໜາດ ໃຫຍ່ໆເຊັ່ນ: ອາຫານທີ່ກຽມໄວ້, ໄກ່, ປາທັງ ໝົດ ແລະອື່ນໆ. ລະດັບຄວາມສູງຂອງ ຕຳ ແໜ່ງ ທີ່ບໍ່ຖືກຕ້ອງແລະທາງອອກແມ່ນສາມາດປັບໄດ້ໃນເຄື່ອງປັບຄວາມກົດດັນຕ່ ຳ ເພື່ອໃຫ້ກົງກັບສາຍການຜະລິດຂອງລູກຄ້າກ່ອນແລະຫລັງ, ແລະມັນຍັງສາມາດສະ ໜອງ ກັບເຄື່ອງ ລຳ ລຽງທີ່ຖືກຈັບຄູ່.\nen ຝາປິດທີ່ມີ Insulated with125mm / 150mm ຝາ polyurethane ຫນາ, ເຮັດໃຫ້ມີແສງພາຍໃນ, ຜິວສະແຕນເລດ. Fenclosure welded ully ເປັນທາງເລືອກ.\n4 ເຖິງ 200 ນາທີໂຄສະນາສົມເຫດສົມຜົນ\nລິຂະສິດ © ບໍລິສັດ Square Technology Group ຈຳ ກັດ ICP： 11073309 号 -1 ແຈ້ງການທາງກົດ ໝາຍ ICP 备 11073309 号 -1


ກ່ຽວກັບພວກເຮົາ - Guangzhou Red Sunshine Co., Ltd.\nGuangzhou Red Sunshine Co., Ltd. ບໍ່ພຽງແຕ່ເປັນຜູ້ຜະລິດມືອາຊີບຂອງຖົງມືຢາງແລະ nitrile,\nແຕ່ຍັງເປັນຜູ້ສົ່ງອອກທີ່ມີປະສົບການສໍາລັບຖົງມືຄວາມປອດໄພອື່ນໆເຊັ່ນ: ຖົງມືຫນັງ, ຖົງມືຝ້າຍ,\nrຖົງມືເຄືອບ ubber,ຖົງມືອຸດສາຫະກໍາ PVC, ຖົງມືທີ່ໃຊ້ແລ້ວຖິ້ມ.\nໂຮງງານຜະລິດຂອງພວກເຮົາຕັ້ງຢູ່ໃນເມືອງ Foshan, ແຂວງ Guangdong ໄດ້ສ້າງຕັ້ງຂຶ້ນໃນ 2006. ມັນກວມເອົາພື້ນທີ່ຫຼາຍກ່ວາ 12000 ຕາແມັດ, ຂອງຕົນເອງ3ສາຍການຜະລິດອັດຕະໂນມັດສໍາລັບຖົງມືຢາງແລະຖົງມື nitrile, ກໍາລັງການຜະລິດປະຈໍາເດືອນສາມາດຫຼາຍກ່ວາ 3,000,000pairs.ມັນຮັບຮູ້ 24 ຊົ່ວໂມງແລ່ນໂດຍບໍ່ມີການຢຸດ, ມີ3ກຸ່ມຄົນງານທີ່ເຮັດວຽກກັບກັນ.ໃນປີ 2019, ພວກເຮົາໄດ້ນໍາສະເຫນີເຄື່ອງຈັກແລະເຕັກໂນໂລຢີໃຫມ່, ປະສິດທິພາບໄດ້ຖືກປັບປຸງຕື່ມອີກ.ພວກເຮົາມີຫ້ອງທົດລອງຫນຶ່ງແລະ3ນັກວິຊາການທີ່ມີປະສົບການເພື່ອພັດທະນາຜະລິດຕະພັນໃຫມ່ແລະປັບປຸງຜະລິດຕະພັນເກົ່າ.\nຄຸນະພາບແມ່ນສະເຫມີເປັນບູລິມະສິດທໍາອິດຂອງພວກເຮົາ, ຜູ້ຄວບຄຸມຄຸນນະພາບຈະທົດສອບຜະລິດຕະພັນແບບສຸ່ມຈາກສາຍການຜະລິດ, ແລະກ່ອນທີ່ສິນຄ້າຈະຖືກສົ່ງອອກ, ພວກເຂົາຈະກວດກາຄຸນນະພາບ, ປະລິມານແລະການຫຸ້ມຫໍ່ຢ່າງລະມັດລະວັງ.\n(1) ລວດ - ສາຍເຫຼັກສະແຕນເລດທົ່ວໄປ, ແຕ່ຍັງເປັນສາຍໂລຫະປະສົມ chromium, ສ່ວນໃຫຍ່ແມ່ນໃຊ້ເພື່ອເຮັດໃຫ້ຖົງມືທີ່ທົນທານຕໍ່ການຕັດ. ວັດສະດຸປະເພດນີ້ມີຄວາມທົນທານຕໍ່ການຕັດທີ່ເຂັ້ມແຂງທີ່ສຸດແລະງ່າຍຕໍ່ການເຮັດຄວາມສະອາດ, ແຕ່ມັນຫນັກແຫນ້ນແລະບໍ່ສະດວກໃນການນໍາໃຊ້.\n(2) nitrile (ມີ fabric lining)- ມີຄຸນສົມບັດຕ້ານການສວມໃສ່ແລະຕ້ານການເຈາະ, ມີຄວາມຍືດຫຍຸ່ນແລະສະດວກສະບາຍໃນການນໍາໃຊ້.\n(3) ຢາງທໍາມະຊາດ (ມີສາຍຜ້າ) - ຄວາມຍືດຫຍຸ່ນທີ່ດີ, ມີຄວາມຍືດຫຍຸ່ນໂດຍສະເພາະ, ມີຄວາມທົນທານຕໍ່ການສວມໃສ່ທີ່ແນ່ນອນ, ຄວາມຕ້ານທານກັບນ້ໍາຕາແລະການຕໍ່ຕ້ານການຕັດ.\n(4) PVC (ມີເສັ້ນ fabric)- ສາມາດສະຫນອງການສວມໃສ່ສະເພາະໃດຫນຶ່ງແລະເຈາະປ້ອງກັນ, ຖ້າຫາກວ່າອຸປະກອນການແມ່ນຫນາ, ແຕ່ຍັງສາມາດມີຄວາມຕ້ານທານການຕັດທີ່ແນ່ນອນ, ແຕ່ບໍ່ທົນທານຕໍ່ tear.\n(5) ຫນັງ - ວັດສະດຸທໍາມະຊາດ, ໂດຍຜ່ານການຫຼາກຫຼາຍຂອງການປິ່ນປົວ tanning, ມີຄຸນສົມບັດເປັນເອກະລັກ. ຫນັງສາມາດແບ່ງອອກເປັນ: cowhide, ເຊິ່ງມີຂໍ້ດີຂອງສະດວກສະບາຍ, ທົນທານ, breathable ແລະທົນທານຕໍ່ສວມໃສ່.ຫຼັງຈາກການປຸງແຕ່ງ chromium, ມັນທົນທານຫຼາຍແລະສາມາດທົນທານຕໍ່ອຸນຫະພູມສູງ; ຜິວຫນັງຫມູ, ຮູຂຸມຂົນກວ້າງ, ການຊຶມເຊື້ອແມ່ນດີທີ່ສຸດ, ຫຼັງຈາກລ້າງຍັງສາມາດຮັກສາຄວາມອ່ອນນຸ້ມໄດ້ດີ, ແຕ່ບໍ່ແຂງ; ຫນັງແກະ, ສະດວກສະບາຍທີ່ສຸດ, ທົນທານແລະຕ້ານການ. - ໃສ່ການປະຕິບັດຂອງທີ່ດີທີ່ສຸດ.\nຖົງມືຂອງພວກເຮົາໄດ້ຜ່ານໃບຢັ້ງຢືນ CE ແລະ ROHS.ໃນໄລຍະທີ່ຜ່ານມາ 14 ປີ, ພວກເຮົາໄດ້ຮັບປະສົບການ OEM ພຽງພໍແລະພວກເຮົາສາມາດຕອບສະຫນອງຫຼາຍທັນທີແລະປະສິດທິພາບກັບລູກຄ້າ.\nພວກເຮົາໄດ້ສະສົມຫຼາຍລູກຄ້າການຮ່ວມມືໃນໄລຍະຍາວແລະໄດ້ຮັບຄໍາຄິດເຫັນຄວາມພໍໃຈຈາກເຂົາເຈົ້າ.ອີງຕາມແນວຄວາມຄິດຂອງການດຳເນີນງານຂອງຄວາມຊື່ສັດແລະການຮ່ວມມື, ຮັບໃຊ້ດ້ວຍຫົວໃຈ, ສ້າງຄຸນຄ່າ, ພວກເຮົາຈະສືບຕໍ່ຊຸກຍູ້ໃຫ້ສອງປະເທດຮັບໃຊ້ສະຖານະການໄຊຊະນະ.


ໂຄວິດ-19 ວັນທີ5ພະຈິກ 2021 ຕິດເຊື້ອໃໝ່ +959 (ພາຍໃນ 948) | ໂທລະໂຄ່ງ THOLAKHONG\nHome ຂ່າວພາຍໃນ ໂຄວິດ-19 ວັນທີ5ພະຈິກ 2021 ຕິດເຊື້ອໃໝ່ +959 (ພາຍໃນ 948)\nໂຄວິດ-19 ວັນທີ5ພະຈິກ 2021 ຕິດເຊື້ອໃໝ່ +959 (ພາຍໃນ 948)\nທົ່ວປະເທດ ໄດ້ເກັບຕົວຢ່າງມາກວດຊອກຫາເຊືື້ອ COVID-19 ທັງໝົດ 8.394 ຕົວຢ່າງ, ໃນນັ້ນ ກວດພົບຜູ້ຕິດເຊືື້ອໃໝ່ 959 ຄົນ (ຕິດເຊື້ອພາຍໃນ ມີ 948 ຄົນ ແລະ ຕິດເຊື້ອນໍາເຂົ້າ11 ຄົນ).\nນະຄອນຫຼວງ 415 ຄົນ: ມາຈາກ 155 ບ້ານ, ໃນ9ເມືອງ\nເມືອງຈັນທະບູລີ 49 ຄົນ ຈາກ 14 ບ້ານ\n1 ໂພນຕ້ອງຈອມມະນີ 7\n2 ບໍ່ນາງົວ 6\n3 ສີບູນເຮືອງ 6\n4 ໜອງທາເໜືອ 5\n5 ໂພນສະຫວ່າງ 5\n6 ດອນແດງ 4\n7 ຫ້ວຍຫົງ 3\n8 ດົງປ່າແຫຼບ 3\n9 ສີສະຫວາດ 3\n10 ໂພນຕ້ອງສະຫວາດ 2\n11 ຮ່ອງໄກ່ແກ້ວ 2\n12 ຊຽງຍືນ 1\n13 ສີບຸນເຮືອງ 1\n14 ທົ່ງສ້າງນາງ 1\n1 ທົ່ງປົ່ງ 11\n2 ນາເລົ່າ 5\n3 ຫນອງດ້ວງທົ່ງ 5\n4 ໜອງໜ້ຽວ 5\n5 ຊຳເກດ 4\n6 ໂນນສະຫ່ວາງ 4\n7 ດົງນາໂຊກເໜືອ 4\n8 ສີບຸນເຮືອງທົ່ງ 3\n9 ວຽງສະຫວັນ 3\n10 ຈັນສະຫ່ວາງ 2\n11 ໜອງດ້ວງໃຕ້ 2\n12 ໜອງແຕ່ງໃຕ້ 2\n13 ສີໄຄທົ່ງ 2\n14 ດົງນາທອງ 2\n15 ປາກທ້າງ 2\n16 ຂຸນຕາທ່າ 1\n17 ວັດໃຕນ້ອຍ 1\n18 ດ່ານຄຳ 1\n19 ຕາດທອງ 1\n20 ໜອງປາໃນ 1\n21 ຫນອງຫນ້ຽວ 1\n22 ວຽງຄຳ 1\n23 ໜອງດ້ວງເໜືອ 1\n24 ໂພສີ 1\n25 ນາແຮ່ 1\n26 ໜອງບົວທອງເໜືອ 1\n1 ໜອງໜ່ຽງ 16\n2 ໜອງສ້າງທໍ່ 8\n3 ຈອມມະນີ 8\n4 ນາໂນ 6\n5 ຂາມງອຍ 6\n6 ຮອງສຸພາບ 4\n7 ໂນນສະຫງ່າ 4\n8 ໂຊກຄຳ 4\n9 ນາໄຊ 4\n10 ໂພນເຄັງ 4\n11 ສົມສະຫງ່າ 3\n12 ໂນນຄໍ້ເໜືອ 3\n13 ຊຽງດາ 3\n14 ທາດຫຼວງເໜືອ 3\n15 ໂຊກໃຫ່ຍ 2\n16 ຮ່ອງແກ 2\n17 ນາຄວາຍກາງ 2\n18 ອາມອນ 2\n19 ຝາຍ 2\n20 ທາດຫຼວງໃຕ້ 1\n21 ໂນນສະຫວ່າງ 1\n22 ນາສາງໄພ 1\n23 ໂພນພະເນົາ 1\n24 ວຽງຈະເລີນ 1\n25 ໂຊກນ້ອຍ 1\n26 ວັງຊາຍ 1\n1 ໂພນປ່າເປົ້າ 8\n2 ດົງສະຫວາດ 5\n3 ສະພານທອງໃຕ້ 4\n4 ໂພນສະຫວ່າງ 3\n5 ໂພນສີນວນ 3\n6 ສະພານທອງເໜືອ 3\n7 ວັດນາກ 3\n8 ຫາຍໂສກ 2\n9 ດົງປ່າລານທົ່ງ 2\n10 ຈອມເພັດເໜືອ 1\n11 ໂພນສະຫັວນເໜືອ 1\n12 ດອນນົກຂຸ້ນ 1\n13 ທົ່ງກາງ 1\n14 ຈອມເພັດໃຕ້ 1\n15 ສ້າງເຫີວຍ 1\n16 ທ່າພະລານໄຊ 1\n17 ດອນກອຍ 1\n1 ເປິກ 2\n2 ນາຊອນ 2\n3 ດົງຫລວງ 1\n4 ຜາງແຫ້ງ 1\n5 ປັກແຮດ 1\n6 ໜອງສະ 1\n7 ນາສ້ຽວ 1\n8 ນ້ຳຫຸມ 1\n9 ໂພນແກ້ວ 1\n10 ນາຍາງ 1\n11 ນໍ້າກ້ຽງ 1\n1 ໄຊສົມບູນ 14\n2 ໃຜ່ລ້ອມ 8\n3 ຄຳຮຸ່ງ 7\n4 ດົງໂດກ 6\n5 ດອນຕິ້ວ 4\n6 ໂນນທອງ 4\n7 ໜອງພະຍາ 3\n8 ຫົວຊຽງ 3\n9 ໂນນສະອາດ 3\n10 ຊ້າງຄູ້ 3\n11 ໂນນບໍ່ແກ້ວ 3\n12 ໄຊສະຫວ່າງ 3\n13 ສີວິໄລ 3\n14 ສົມສະຫວັນ 3\n15 ຕານມີໄຊ 2\n16 ດົງໝາກຄາຍ 2\n17 ດອນໜູນ 2\n18 ນາສາລາ 2\n19 ໂພນຕ້ອງ 2\n20 ສາຍນ້ຳເງິນ 2\n21 ຫລັກ 21 2\n22 ດົງຄວາຍ 2\n23 ໂພນສະຫວັນ 1\n24 ນາແຄ 1\n25 ໂຄກນ້ອຍ 1\n26 ຫ້ວຍເຕີຍ 1\n27 ໂນນແສງຈັນ 1\n28 ທົ່ງມັ່ງ 1\n29 ດອນລຸ່ມ 1\n30 ທ່າສວນມອນ 1\n31 ດົງສ້າງຫີນ 1\n32 ທ່າງອນ 1\n33 ດ່ານຊ້າງ 1\n34 ອຸດົມຜົນ 1\n35 ໂພຄໍາ 1\n36 ເວີນຄຳ 1\n37 ທ່ານາກ 1\n38 ໂຄກສະອາດ 1\n39 ວຽງແກ້ວ 1\n40 ໂຄກສີວິໄລ 1\n41 ລາດຄວາຍ 1\n42 ພະຂາວ 1\n1 ນາໄຫ 8\n2 ຈຽມປາງ 3\n3 ຫາດກັນຊາ 3\n4 ໝອງໄຮ 3\n5 ທ່ານາແລ້ງ 2\n6 ດອນດູ່ 2\n7 ໜອງແຫ້ວ 1\n8 ຫ້ອມໃຕ້ 1\n9 ໂຄກຊາຍ 1\n10 ຄວາຍແດງ 1\n11 ນາໄຮ່ 1\n1 ໄຮ່ໃຕ້ 1\n2 ປາກຕອນ 1\n1 ຖີ່ນທ່ງຽ 3\n2 ດອນວັັງໂພ 3\n3 ຖີ່ນທ່ຽງ 1\n4 ພ້າວ 1\n5 ດອນວັງເງີນ 1\n6 ດອນໄຮ່ 1\nແຂວງໄຊຍະບູລີ ບ້ານນາປໍ ເມືອງໄຊຍະບູລີ 05 ຄົນ ຈາກ4ບ້ານ4ເມືອງ 1\n1. ບ້ານນ້ຳສະຫນອມ ເມືອງຄູນຄຳ 2\n2.ບ້ານນາກາງ ເມືອງປາກລາຍ 1\n3.ບ້ານທົ່ງວ່າງ ເມືອງພຽງ 1\nໂພນຄຳໃຕ້ 1 ກວດແລ້ວກັບບ້ານ\n–ຫຼວງນໍ້າທາ: 184 ຄົນ ມາຈາກ 45 ບ້ານ, ໃນ4ເມືອງ\n–ຫຼວງພະບາງ: 86 ຄົນ ມາຈາກ 24 ບ້ານ, ໃນ5ເມືອງ\n–ວຽງຈັນ: 74 ຄົນ ມາຈາກ 30 ບ້ານ, ໃນ6ເມືອງ\n–ຄໍາມ່ວນ: 42 ຄົນ ມາຈາກ 11 ບ້ານ, ໃນ2ເມືອງ\n–ບໍ່ແກ້ວ: 27 ຄົນ ມາຈາກ 13 ບ້ານ, ໃນ2ເມືອງ\n–ອຸດົມໄຊ: 27 ຄົນ ມາຈາກ 16 ບ້ານ, ໃນ2ເມືອງ\n–ສະຫວັນນະເຂດ: 27 ຄົນ ມາຈາກ6ບ້ານ, ໃນ2ເມືອງ\n–ຈໍາປາສັກ: 23 ຄົນ ມາຈາກ 15 ບ້ານ, ໃນ4ເມືອງ\n–ບໍລິຄໍາໄຊ: 19 ຄົນ ມາຈາກ3ບ້ານ, ໃນ2ເມືອງ\n–ເຊກອງ: 12 ຄົນ ມາຈາກ 8 ບ້ານ, ໃນ3ເມືອງ\n–ສາລະວັນ:7ຄົນ ມາຈາກ2ບ້ານ, ໃນ2ເມືອງ\n–ໄຊຍະບູລີ:3ຄົນ ມາຈາກ3ບ້ານ, ໃນ2ເມືອງ\n–ໄຊສົມບູນ:2ຄົນ ມາຈາກ 1 ບ້ານ, ໃນ 1 ເມືອງ\nສ່ວນການຕິດເຊືື້ອຂອງຜູ້ທີ່ເດີນທາງເຂົ້າປະເທດມີຈໍານວນ 11ຄົນ: 01 ຄົນຈາກ ນະຄອນຫຼວງວຽງຈັນ ແລະ 10 ຄົນຈາກແຂວງສະຫວັນນະເຂດ, ບຸກຄົນດັ່ງກ່າວນີ້ ແມ່ນໄດ້ເກັບຕົວຢ່າງ ແລະ ສົ່ງໄປຈໍາກັດບໍລິເວນຢູ່ສູນຈໍາກັດບໍລິເວນຂອງແຕ່ລະແຂວງ. ເມື່ອຜົນກວດເປັນບວກ ພວກກ່ຽວໄດ້ຖືກນຳສົ່ງໄປສະຖານທີ່ປິ່ນປົວທີ່ແຂວງກໍານົດໄວ້.\nມາຮອດວັນທີ 05 ພະຈິກ ຕົວເລກຜູ້ຕິດເຊື້ອສະສົມ ພະຍາດໂຄວິດ-19 ຢູ່ ສປປ ລາວ 45.020 ຄົນ, ເສຍຊີວິດສະສົມ 77ຄົນ (ໃໝ່ 01), ປິ່ນປົວຫາຍດີ ແລະ ກັບບ້ານໃນມື້ວານ ມີ 554 ຄົນ, ກໍາລັງປິ່ນປົວ 8.262 ຄົນ.\nລາຍລະອຽດຜູ້ເສຍຊີວິດໃໝ່ 01 ຄົນ ມີດັ່ງນີ້: ເພດຍິງ, ອາຍຸ 53 ປີ, ອາຊີບ: ຄ້າຂາຍ, ບ້ານຢູ່ປະຈຸບັນບ້ານໂນນໄຮ, ເມືອງໝື່ນ, ແຂວງວຽງຈັນ\nພະຍາດປະຈໍາຕົວ: ຄົນເຈັບເປັນ ຄວາມດັນເລືອດສູງ ກີນຢາປະຈໍາ\nຄົນເຈັບໄດ້ຮັບການສັກຢາວັກຊີນ Johnson and Johnson\nຄອບຄົວມີສະມາຊິກ5ຄົນ ຕິດເຊື້ອ4ຄົນ\nໂຄວິດ-19 ວັນທີ5ພະຈິກ 2021\nPrevious articleລາຍງານຜູ້ຕິດເຊື້ອໃໝ່ ວັນທີ5ພະຈິກ 2021\nNext articleເລີ່ມງວດໜ້າ! ປະຕິບັດອາກອນລາຍໄດ້ຈາກການຖືກລາງວັນຫວຍພັດທະນາທຸກປະເພດ


ປະເທດຝຣັ່ງ - ວິກິພີເດຍ\nປະເທດຝຣັ່ງ (ຄຳເຄົ້າ: ປະເທດຝະຣັ່ງສ໌, ຝະລັ່ງ: France) ຫຼື ສາທາລະນະລັດຝຣັ່ງ (ຝະລັ່ງ: République Française) ແມ່ນປະເທດທີ່ມີສູນກາງຕັ້ງຢູ່ໃນພາກພື້ນເອີຣົບຕາເວັນຕົກ ທັງຍັງປະກອບໄປດ້ວຍເກາະແລະດິນແດນອື່ນໆ ໃນຕ່າງທະວີບ ປະເທດຝະຣັ່ງແຜ່ນດິນໃຫຍ່ທອດໂຕຕັ້ງແຕ່ທະເລເມດິແຕຣາເນຈົນເຖິງຊ່ອງແຄບອັງກິດແລະທະເລເໜືອ ແລະຈາກແມ່ນ້ຳແລງຈົນເຖິງມະຫາສະໝຸດອັດລັງຕິກ. ຊາວຝຣັ່ງມັກເອີ້ນແຜ່ນດິນໃຫຍ່ວ່າ ຫົກຫຼ່ຽມ ຫຼື ແລກຊາໂກນ (L'Hexagone) ເນື່ອງຈາກຮູບຊົງທາງກາຍະພາບຂອງປະເທດ. ປະເທດຝຣັ່ງປົກຄອງດ້ວຍຣະບອບກຶ່ງປະທານປະເທດ ໂດຍຍຶດອຸດົມການຈາກປະຕິນຍາວ່າດ້ວຍສິດທິຂອງມະນຸດແລະຂອງພົນລະເມືອງ.\nຄຳວ່າ ຝຣັ່ງ (France) ມາຈາກຄຳໃນພາສາລາແຕັງວ່າ Francia ເຊິ່ງແປຕາມກົງວ່າ ດິນແດນຂອງຊາວຝຣັ່ງ (Frankland) ແລະມີຫຼາຍທິສະດີທີ່ສັນນິດຖານເຖິງທີ່ມາຂອງຄຳວ່າ ຟະລັງ (Franks) ເຊິ່ງໜຶ່ງໃນນັ້ນແມ່ນຄຳໃນພາສາປະໂລໂຕ-ເຢຍລະມັນວ່າ Frankon ເຊິ່ງແປວ່າ ຫຼາວ ຫອກ ຫຼືທວນ ເຊິ່ງເປັນອາວຸດຂອງຊາວຟະລັງ ອັນເປັນທີ່ຮູ້ຈັກກັນໃນຊື່ ຟະລານຊິສະກາ (Francisca).\nປະເທດຝຣັ່ງ ຢູ່ Open Directory Project\nໜ້ານີ້ຖຶກແກ້ໄຂຄັ້ງລ້າສຸດເມື່ອວັນທີ່ ໑໙ ກຸມພາ ໒໐໑໙, ເວລາ ໑໐:໕໗.


ລາວເຊີດ - ແຈ້ງເຕືອນ: ແຈ້ງເຕືອນ ພົບມັນແວໃໝ່ເທິງລະບົບປະຕິບັດການ Android\n› ມື້ນີ້ : 20\n› ມື້ວານນີ້ : 51\n› ອາທິດນີ້ : 71\n› ເດືອນນີ້ : 1112\nຈຳນວນຜູ້ເຂົ້າເບີ່ງ : 1000199\nເວບໄຊທ໌ເປີດມາໄດ້ 2791 ວັນ\nແຈ້ງເຕືອນ ພົບມັນແວໃໝ່ເທິງລະບົບປະຕິບັດການ Android\nຈາກການລາຍງານຂອງ Symantec ແລະ Malwarebytes ວ່າ ໃນເວລານີ້ ຜູ້ໃຊ້ງານລະບົບປະຕິບັດການ Android ກຳລັງມີຄວມສ່ຽງທີ່ຕ້ອງພົບກັບມັນແວຊະນິດທີ່ຝັງເລິກ ແລະ ລຶບຍາກທີ່ສຸດ ຊື່ວ່າ “xHelper” ຊຶ່ງມີຜູ້ຕົກເປັນເຫຍື່ອແລ້ວ ປະມານ 45,000 ຄົນ.\nxHelper ຖືເປັນມັນແວໂຕໃໝ່ທີ່ໄດ້ຮັບການເຝົ້າລະວັງຈາກ Symantec ແລະ Malwarebytes ຊຶ່ງພົບໃນຄັ້ງທຳອິດປະມານເດືອນມີນາ ແລະ ຂະຫຍາຍວົງກວ້າງ ການໂຈມຕີເຫຍື່ອເລື່ອຍໆມາ ຈົນຫຼ້າສຸດປະມານມີເຫຍື່ອເຖິງ 45,000 ຄົນແລ້ວ ໃນອິນເດຍ, ສະຫາລັດອາເມລິກາ ແລະ ຣັດເຊຍ.\n ຊຶ່ງກົນໄກໃນການຕິດຂອງມັນແວນັ້ນ ເກີດມາຈາກການຖືກເຮັດ Web Redirection ເພື່ອໄປດາວໂຫຼດແອັບພິເຄຊັ່ນນອກ Play Store ຊຶ່ງໃນລະຫັດຄຳສັ່ງນັ້ນມີການສົ່ງໄປເອີ້ນຄຳສັ່ງດາວໂຫຼດ xHelper ເຂົ້າມາ ຊຶ່ງຄຸນສົມບັດການເຮັດວຽກຫຼັກທີ່ພົບແມ່ນການສະແດງໂຄສະນາ ແລະ ສົ່ງສະແປມ (Spam) ທີ່ຊີ້ໄປຫາ Play Store ເພື່ອໃຫ້ດາວໂຫຼດແອັບພິເຄຊັ່ນອື່ນເຂົ້າມາສ້າງລາຍໄດ້ໃຫ້ແກ່ຜູ້ບໍ່ຫວັງດີ.\nເຖິງແມ່ນວ່າໃນປັດຈຸບັນນີ້ xHelper ບໍ່ໄດ້ມີຄຸນສົມບັດໃນການທຳລາຍລະບົບ ແຕ່ຄວາມຮ້າຍແຮງຂອງ ມັນແວໂຕນີ້ຕໍ່ກັບເຫຍື່ອກໍ່ຄືລຶບອອກໄດ້ຍາກທີ່ສຸດ ເຖິງວ່າຜູ້ໃຊ້ຈະລຶບແອັບພິເຄຊັ່ນຕົ້ນເຫດອອກກໍ່ບໍ່ສາມາດ ກຳຈັດມັນແວອອກໄປໄດ້ ເພາະຖືກຕິດຕັ້ງແຍກສ່ວນກັນ. ພ້ອມນັ້ນ, ກໍ່ຍັງສາມາດຕິດຕັ້ງໂຕເອງກັບຄືນມາໄດ້ອີກ ດ້ວຍ ເຖິງວ່າຈະເຮັດການ Factory Reset ໄປແລ້ວກໍ່ຕາມ ຊຶ່ງວ່າຕອນນີ້ທາງນັກວິໄຈເອງກໍ່ຍັງມຶນງົງກັບວິທີການ ດັ່ງກ່າວຢູ່ ເພາະຍັງບໍ່ພົບເຫັນການເຂົ້າໄປແກ້ໄຂປ່ຽນແປງລະບົບ ແລະ ຍັງບໍ່ສາມາດກ່າວອ້າງໄດ້ວ່າມັນແວມີການ ຕິດມາກັບເຄື່ອງຕັ້ງແຕ່ຕົ້ນ.\nບາງລາຍງານກ່າວວ່າຜູ້ໃຊ້ບາງຄົນໄດ້ລຶບບໍລິການຂອງ xHelper ອອກ ພ້ອມທັງຕັ້ງຄ່າທີ່ບໍ່ອະນຸຍາດໃຫ້ ຕິດຕັ້ງແອັບພິເຄຊັ່ນຈາກ “unknown source” ແຕ່ກໍ່ຖືກປ່ຽນຄ່າກັບຄືນ, ແຕ່ກໍ່ມີຜູ້ໃຊ້ບາງຄົນທີ່ສາມາດກຳຈັດ ມັນແວໂຕນີ້ອອກໄດ້ດ້ວຍການນຳໃຊ້ Antivirus ທີ່ຕ້ອງຈ່າຍເງິນ. ເຖິງຢ່າງໃດກໍ່ຕາມ, ຜູ້ຊ່ຽວຊານຊີ້ບອກວ່າ ການ ແກ້ໄຂເຫຼົ່ານັ້ນອາດໃຊ້ໄດ້ກັບມັນແວບາງຊະນິດເທົ່ານັ້ນ ເພາະຜູ້ບໍ່ຫວັງດີຍັງຄົງປັບປຸງເວີຊັ່ນໃໝ່ໆອອກມາຕະຫຼອດຊຶ່ງຫາທາງແກ້ໄຂໄດ້ຍາກ. ສະນັ້ນ, ຜູ້ທີ່ນຳໃຊ້ສະມາດໂຟນລະບົບປະຕິບດການ Android ຕ້ອງມີຄວາມລະມັດລະ ວັງຂຶ້ນຕື່ມໃນເວລາດາວໂຫຼດແອັບພິເຄຼຊັ່ນທີ່ຢູ່ນອກການໃຫ້ບໍລິການຂອງ google play store ຫຼື ເວັບໄຊດາວ ໂຫຼດທີ່ບໍ່ຮູ້ຈັກແຫ່ງທີ່ມາ. ນອກນີ້, ຄວາມກັງວົນອີກຢ່າງກ່ຽວກັບ xHelper ນີ້ ກໍ່ຄືມັນສາມາດຍົກລະດັບຄວາມຮຸນແຮງໄປໄດ້ອີກ ເຊັ່ນ: ກາຍເປັນ Ransomware, DDoS, Banking Trojan ຫຼື ການລັກລະຫັດຜ່ານ ຊຶ່ງຊ່ອງທາງເຫຼົ່ານັ້ນໄດ້ເປີດບໍລິການໄວ້ແລ້ວ.


ປ. ໂອບາມາ ວ່າ ເຖິງເວລາແລ້ວ ທີ່ຈະຂຶ້ນ ຄ່າຈ້າງ ໃຫ້ແກ່ ອາເມຣິກາ\nປະທານາທິບໍດີສະຫະລັດ ທ່ານບາຣັກ ໂອບມາ\nປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ ອັດຕາ\n6 ເປີເຊັນເປັນເທື່ອທຳອິດ ໃນຮອບຫົກປີກວ່າໆທີ່ຜ່ານມາ.\nຜູ້ນຳຂອງສະຫະລັດ ກ່າວໃນວັນເສົາມື້ນີ້ ໃນຄຳປາໄສ ປະຈຳສັບ\nກວ່າ 10 ລ້ານ3ແສນວຽກ ໃນໄລຍະ 55 ເດືອນທີ່ຜ່ານມາ ຊຶ່ງເປັນຂີດໝາຍທີ່ດົນນານ ທີ່ສຸດ ໃນການສ້າງວຽກເຮັດງານທຳແບບບໍ່ມີການລົບກວນຂອງພາກເອກກະຊົນ ໃນປະຫວັດສາດ ສະຫະລັດ.\nແຕ່ແນວໃດກໍຕາມ ປະທານາທິບໍດີໂອບາມາກໍເຕືອນວ່າ ເຖິງແມ່ນໄດ້ມີການບັນລຸຄວາມ ສຳເລັດຜົນໃນດ້ານເສດຖະກິດກໍຈິງ ແຕ່ຜູ້ຄົນສ່ວນໃຫຍ່ ຍັງບໍ່ທັນເຫັນເງິນເດືອນ ຂອງ ເຂົາເຈົ້າຂຶ້ນເທື່ອໃນຮອບນຶ່ງທົດສະວັດກວ່າໆຜ່ານມານີ້. ທ່ານເວົ້າວ່າມັນເຖິງເວລາແລ້ວ ທີ່ຈະຂຶ້ນເງິນເດືອນໃຫ້ແກ່ອາເມຣິກາແລະຢຸດເຊົາການລົງໂທດຊາວອາເມຣິກັນຈຳນວນ ນຶ່ງທີ່ເຮັດວຽກຍາກທີ່ສຸດນັ້ນ.\nປະທານາທິບໍດີໂອບາມາ ກ່າວວ່າ ການຂຶ້ນຄ່າຈ້າງ ຂັ້ນຕ່ຳສຸດ ເປັນ 10 ໂດລາ 10 ເຊັນ\nນັ້ນ ຈະເຮັດໃຫ້ເສດຖະກິດເຂັ້ມແຂງຂຶ້ນ ໂດຍຈະອຳນວຍຊ່ອງທາງ ໃຫ້ແກ່ຊາວອາເມຣິ ກັນໃນຈຳນວນເພີ້ມຂຶ້ນ ສາມາດໄຕ່ເຕົ້າຂຶ້ນ ເປັນຊົນຊັ້ນກາງໄດ້.\n486p | 46.3MB\nU.S. President Barack Obama says the U.S. unemployment rate fell last month to under six percent for the first time in more than six years.\nThe U.S. leader said Saturday in his weekly address that businesses have created 10.3 million jobs during the past 55 months, marking the longest uninterrupted stretch of private sector job creation in American history.\nHowever, President Obama cautioned that even with all the economic achievements, most people have not seen an increase in their salaries in overadecade. He said it is time to "give Americaaraise" and "stop punishing some of the hardest-working Americans."\nMr. Obama saidaminimum wage increase to $10 and 10 cents would make the economy stronger, providingaway for more Americans "to climb into the middle class."


> Siluriformes (Catfish) > Akysidae (Stream catfishes) > Parakysinae\n; ນ້ຳຈືດ ອາໄສຢູ່ໃກ້ໜ້າດິນໃຕ້ພື້ນທ້ອງນ້ຳ. Tropical; 1°N - 3°S\nMax length : 3.4 cm SL ຕົວຜູ້/ບໍ່ມີເພດ; (Ref. 7050)


ໂຮງໝໍຂອງ ອິສຣາແອລ ກ່າວວ່າ ການສັກຢາວັກຊີນຄັ້ງທີ4ບໍ່ສາມາດປ້ອງກັນການແຜ່ລະບາດ ຂອງໄວຣັສສາຍພັນໂອໄມຄຣອນໄດ້\nແຟ້ມຮູບ-ທ່ານນາງ ລີລີ ໂຊຮາຣີ ອາຍຸ 90 ປີ, ຮັບການສັກຢາວັກຊີນກັນໂຄວິດ-19 ໂດສທີ4ຢູ່ທີ່ເຮືອນພັກຜູ້ສູງອາຍຸ ໃນເມືອງເນີທັນຢາ, ປະເທດ ອິສຣາແອລ, ວັນທີ5ມັງກອນ 2022.\nການຄົ້ນຄວ້າໃນເບື້ອງຕົ້ນສະແດງໃຫ້ເຫັນວ່າ ຢາວັກຊີນໂດສທີສີ່ກັນໂຄວິດ-19 ມີປະສິດທິພາບໃນການປ້ອງກັນ ການຕິດເຊື້ອຈາກໄວຣັສສາຍພັນໂອໄມຄຣອນໄດ້ພຽງແຕ່ເລັກນ້ອຍເທົ່ານັ້ນ, ອີງຕາມລາຍງານຈາກນັກຄົ້ນຄວ້າ ແຫ່ງໂຮງໝໍຂອງອິສຣາແອລ.\nໂຮງໝໍ ເຊີບາ ກ່າວວ່າ ໄດ້ສັກຢາວັກຊີນໂດສທີ4ທັງ ຟາຍເຊີ-ໄບໂອເອນເທັກ ຫຼື ຢາວັກຊີນໂມເດິນນາ ໃຫ້ແກ່ພະນັກງານການແພດ 274 ຄົນ ແລະພົບວ່າ ໃນລະຫວ່າງທີ່ຢາບູສເຕີ້ ເພີ້ມພູມຄຸ້ມກັນຂຶ້ນ, ບໍ່ໄດ້ໝາຍຄວາມວ່າມັນສາມາດປ້ອງກັນການແຜ່ລະບາດໄວຣັສສາຍພັນໂອໄມຄຣອນໄດ້.\n“ນີ້ເປັນພຽງຜົນໃນເບື້ອງຕົ້ນທີ່ສຸດ, ເປັນຜົນຮັບກ່ອນການເປີດເຜີຍຕໍ່ປະຊາຊົນຊົນທົ່ວໄປ. ແຕ່ວ່າ ພວກເຮົາກໍາລັງໄດ້ແຈກຢາຍຢາວັກຊີນອອກໄປ ເນື່ອງຈາກພວກເຮົາເຂົ້າໃຈເຖິງຄວາມຮີບດ່ວນຂອງປະຊາຊົນ ໃນຄວາມເປັນໄປໄດ້ຂອງການຮັບຂໍ້ມູນຕ່າງໆ ກ່ຽວກັບ ຢາວັກຊີນໂດສທີ 4,” ດຣ. ກີລີ ຣີເກັບວ໌ ໂຢຊາຍ (Gili Regev-Yochay), ຜູ້ອໍານວຍການໜ່ວຍຄວບຄຸມ ແລະປ້ອງກັນໂຣກຕິດຕໍ່ຂອງໂຮງໝໍກ່າວຕໍ່ບັນດານັກຂ່າວ ໃນລະຫວ່າງການຖະແຫຼງຂ່າວ ທາງ ອອນລາຍໃນມື້ວັນຈັນວານນີ້.\nອິສຣາແອລ ໄດ້ສະເໜີສັກຢາວັກຊີນໂດສທີ4ໃຫ້ແກ່ປະຊາຊົນທີ່ມີອາຍຸແຕ່ 60 ປີຂຶ້ນໄປ. ປະເທດນີ້ ເປັນນຶ່ງໃນປະເທດທີ່ສັກຢາວັກຊີນ ແລະສະເໜີສັກເຂັມບູສເຕີ້ ໃຫ້ແກ່ປະຊາກອນພາຍໃນປະເທດ.\nດຣ. ນາຈແມນ ອາຊ (Nachman Ash), ຜູ້ອໍານວຍການແຫ່ງກະຊວງສາທາລະນະສຸກຂອງອິສຣາແອລ ກ່າວວ່າ ຂໍ້ມູນຫຼ້າສຸດອາດຈະຖືກພິຈາລະນາໃນການຕັດສິນໃຈວ່າ ຈະຂະຫຍາຍໂຄງ ການເຂັມບູສເຕີ້ໃຫ້ເປັນວົງກວ້າງແກ່ປະຊາຊົນທົ່ວໄປ ໂດຍການເພີ້ມການສັກຢາວັກຊີນອີກເຂັມຫຼືບໍ່.\nໃນການດໍາເນີນງານຂອງປະເທດອື່ນໆໃນມື້ວັນຈັນວານນີ້, ນິວຊີແລນ ເລີ້ມການສັກຢາໃຫ້ແກ່ເດັກອາຍຸລະຫວ່າງ 5-11 ປີ ດ້ວຍຢາວັກຊີນໂຄວິດ-19 ຟາຍເຊີສໍາລັບເດັກນ້ອຍ. ຢາວັກຊີນຫຼາຍກວ່າ 120,000 ເຂັມໄດ້ແຈກຢາຍໃຫ້ແກ່ສູນກາງຢາວັກຊີນ 500 ແຫ່ງໃນທົ່ວປະເທດ, ອີງຕາມລາຍ ງານ ຈາກກະຊວງສາທາລະນະສຸກຂອງປະເທດດັ່ງກ່າວ.\n“ຮັບການສັກຢາວັກຊີນແຕ່ດຽວນີ້ ເປັນວິທີທີ່ດີທີ່ສຸດໃນການຊ່ວຍປ້ອງກັນເດັກນ້ອຍ ຫຼື ທາມາຣິກິ ກ່ອນທີ່ພວກເຂົາເຈົ້າຈະກັບໄປເຂົ້າໂຮງຮຽນຄືນ,” ດຣ. ແອນໂທນີ ຈໍແດນ, ຜູ້ອໍານວຍການຄລິນິກໂຄງການຢາວັກຊີນກັນໂຄວິດ-19 ແຫ່ງນະຄອນອັອກແລນ ກ່າວຢູ່ໃນຖະແຫຼງການ.